2020 йил август ойи учун сунбула (паризод) буржи мунажжимлар башорати - Tushlar-tabiri.uz\nбуржи мунажжимлар башорати 2020- йил / Буржлар характери ва мослиги хакида малумот / П - кириллча / С - кириллча\n2020 йил август ойидаги мунажжимлар башорати сунбула (паризод) буржи остида туғилган инсонларга ўз соғлиғига ғамхўрлик қилишларини маслаҳат беради. Бу ой профессионал борада ҳам кескин ва шиддатли бўлади, шу сабабдан ҳам сизга кўп куч керак бўлади. Яқинларингиз сизга катта ёрдам берадилар. Гарчи бунга ҳеч қандай эҳтиёж сезмасангиз ҳам, уларнинг ёрдамидан бош тортмаслигингиз лозим. 2020 йил август ойига мўлжалланган сунбула (паризод) буржи севги мунажжимлар башорати шахсий ҳаётингизда юз бериши мумкин бўлган ўзгаришлар ҳақида огоҳлантиради, аммо ёмон хабарларни кўнглингизга жуда яқин олмаслигингиз керак.\nСунбула (паризод) — аёл\n2020 йил август ойида турмушга чиққан яъни оилали сунбула(паризод) буржи вакилалари “уйининг об-ҳавоси” фақатгина уларга боғлиқ бўлади ва фақатгина улар муносабатларни давом эттириш ёки эттирмасликни ҳал қилади. Бу ойда улар жуда кўп қийинчиликларни енгишлари керак бўлади, турмуш ўртоғи билан алоқа кўп ҳолларда низоларни келтириб чиқаради ва фақат сунбула ( паризод) бурж вакилаларигина чигал алоқаларни юмшатиб ва можороларнинг олдини олишади. Агарда сиз муносабатларингизни сақлаб қолмоқчи бўлсангиз, ушбу ойда эрингизга босим ўтказишни ва уни танқид қилишни бас қилинг. Ушбу бурж остида туғилган ёлғиз (жуфтсиз) вакилалари эркаклар орасида жуда машҳур бўладилар. Сизда кўплаб янги ошиқларингиз, ноз-карашма ва илтифотлар бўлади. Сизга муносабатларни бошлаш таклиф этилади ва бу бурж вакилалари ушбу ойда қарор қабул қилишлари керак.\nАвгуст ойида сунбула (паризод) буржи аёл вакилалари бор иродасини бир муштга тўплашлари, дангасалик ва умидсизликка берилмасликлари керак. Ушбу ойда иш мунтазам ва жуда зерикарли (монотон) бўлади. Субула (паризод) бурж вакилалари одатдагидан кўпроқ чарчай бошлайдилар ва атроф-шароитни ўзгартиришни хоҳлашади. Аммо мажбуриятларни эътиборсиз қолдириш сизнинг карера ва молиявий аҳволингизга салбий таъсир кўрсатиши мумкин, шу сабабли сиз ушбу зерикарли ва монотон даврда кўпроқ сабрли бўлишингиз керак. Бундан ташқари майда-чуйда безаклар ёки уй безакларига кўп пул сарфлаш ҳам ярамайди, акс ҳолда сиз кераксиз нарсалар учун ҳамёнингизга сезиларли даражада зара етқазишингиз мумкин.\nСунбула ( паризод) буржи — эркаклар\nАвгуст ойида субула (паризод) буржи ёлғиз (жуфтсиз) эркак вакиллари ҳақиқий оила қуриш ва жиддий муносабатлар ўрнатиш учун кучли истакни ҳис қилишади. Ушбу ойда бу истакларингизни рўёбга чиқариш учун кўп имкониятларга эга бўласиз. Сунбула буржининг кўпгина эркак вакиллари аёллар орасида муваффақиятга эришади , фақат қайси қиз билан жиддий муносабатларни бошлашга тайёр эканлигингизни танлаб олишингиз лозим. Оилали сунбула бурж эркак вакиллари турмуш ўртоғига ғамхўрлик қилишни ва барча ишлар ҳамда маиший муаммоларни ҳал қилишни ўз зиммасига олишни хоҳлайдилар. Аммо ҳаддан ташқари кўп муаммоларни ўз зиммангизга олишдан эҳтиёт бо’линг, баъзи муаммолар эр-хотиннинг ўзаро фикр алмашишини талаб қилади. Агарда доим ёлғиз ўзингиз қарор қилсангиз, аёлингизни жуда хафа бўлишига сабабчи бўлиб қолишингиз мумкин.\nАвгуст ойи, ўз бизнесини бошлашга ёки касбини тубдан ўзгартиришга қарор қилган сунбмақбул ой ҳисобланади. Умуман олганда, бу ой сунбула буржи эркак вакиллари учун деярли барча бошланаётган ишларда омадли бўлади, фақатгина фонд биржасида қимматли қоғозларга сармоя киритувчи ўйинларда иштирок этмаслигингиз лозим. Август ойида сунбула бурж ишбилармон вакиллари келажакда бизнесни кенгайтиришга сабаб бўлувчи мўмай даромад топишлари мумкин. Бу ой молиявий жиҳатдан барқарор ва муваффақиятли бўлади. Кўпчилик ўзининг «молиявий ёстиқ» ни (пул жамғаришга) тўлдиришга муваффақ бўлади.


Болалар боғчаларида жорий этилган карантин даврида ота-оналар ишдан озод қилинади Ўзбекистон янгиликлари\nБолалар боғчаларида жорий этилган карантин даврида ота-оналар ишдан озод қилинади\nЎзбекистон, Тошкент – Batafsil.uz ЯА. Бугунги кундан бошлаб республика болалар боғчаларида коронавируснинг олдини олиш учун карантин жорий этилди. Болаларга қараб туриш учун ота-оналардан бири ишдан озод қилиниши мумкин. Бу ҳақида мухбиримиз хабар бермоқда.\nАдлия вазирлиги берган маълумотга кўра, Ўзбекистон қонунчилигига кўра, болалар боғчасида ўрнатилган карантин ёки 6 ёшгача бўлган болани карантин қилиш пайтида ота-оналардан бирига меҳнатга лаёқатсизлиги бўйича маълумотнома берилиши мумкин.\nМеҳнатга лаёқатсизлик тўғрисидаги маълумотнома санитария-эпидемиология назорати маркази томонидан расмийлаштирилади. Ота-оналар билан бир қаторда, у оиланинг бошқа аъзосига ҳам берилиши мумкин. Бундай ҳолатда, ишдан озод қилиш муддати 14 календарь кундан ошмаслиги керак.\nКарантин шароитида меҳнатга лаёқатсизлик тўғрисидаги маълумотнома эпидемиолог ёки санитария врачи томонидан Соғлиқни сақлаш вазирлиги ёки Қорақалпоғистон Республикаси Соғлиқни сақлаш вазирлиги ҳамда соғлиқни сақлаш бошқармаларининг рухсати асосида берилиши мумкин.


АЛЛОҲ ҒАЙРАТЛИ БАНДАЛАРИНИ ЯХШИ КЎРАДИ ЎЗБЕКИСТОН МУСУЛМОНЛАРИ ИДОРАСИ НАМАНГАН ВИЛОЯТИ ВАКИЛЛИГИ\nАЛЛОҲ ҒАЙРАТЛИ БАНДАЛАРИНИ ЯХШИ КЎРАДИ\nҚаерда бепарволик, дангасалик ҳукм сурса, энг долзарб масалалар ўзбилармончиликка ташлаб қўйилса, ўша ерда маънавият энг ожиз ва заиф нуқтага айланади. Айниқса, давлат ва жамият ҳаётида жиддий ўзгаришлар содир бўлаётган, Ватан равнақи ва дин йўлида кишидан юксак фаоллик, масъулият талаб қилинган шароитдаги бефарқлик нафақат иллат, балки гуноҳдир. Бекорчилик иллати қайси халқда илдиз отса, уни заифлаштиради, тараққиёт карвонидан ортда қолдиради. Бу касаллик қайси шахсга етса, уни хор қилади, обрўсини тўкади.\nДангасаликнинг сабаблари деб эса қуйидагиларни айтиш мумкин:\nҚалбнинг қаттиқлашиши, руҳий тарбияга муҳтожлик. Дангасаликка руҳий ҳолатнинг носоғломлиги энг асосий сабаблардандир. Аввало, эътиқоднинг йўқлиги ёки заифлиги, тақвонинг камлиги, қолаверса, бекорчи нарсалар билан овора бўлиш, ўйин-кулгуга меъёридан ортиқ ружу қўйиш одамни дангаса қилиб қўяди. Кўп гапириш ҳам киши қувватини кетказиб, ўзини беҳол қилади. Ялқовлик касалида эзмаликнинг ҳам «ҳиссаси» кам эмас. Кўп овқат ейиш. Ҳозирда кўп одамлар айнан таомга ружу қўяётганлари сабаб ҳам қалблари қорайиб, вазнлари ортиб, маънавий оламлари тубанлашмоқда. Маънавиятнинг пасайиши дангасалик ва қалб билан боғлиқ бошқа иллатларга сабаб бўлади. Овқатни меъёрида еган тақдирда ҳам таомдан сўнг тезда уйқуга кетишдан эҳтиёт бўлиш керак.\nЗеро, бу қалбни қорайтиради, соғлиққа катта зарар келтиради. Оиша розияллоҳу анҳодан қилинган ривоятда Набий саллаллоҳу алайҳи ва саллам шундай деганлар: «Таомларингизни Аллоҳни зикр қилиш ва намоз ўқиш билан эритинглар (яъни, ҳазм қилинглар). Зинҳор (таомдан сўнг) ухламанглар! Акс ҳолда қалбларингиз қотиб қолади». Кўп ухлаш. Овқатни меъёридан ортиқ истеъмол қилиш уйқучиликка олиб боради. Одам кўп ухлагани сари унинг руҳий ва ақлий фаолияти, ишчанлик салоҳияти пасайиб боради. Оиша розияллоҳу анҳо Набий саллаллоҳу алайҳи ва салламдан ривоят қилади: «Уч нарса қалбнинг қотишига сабаб бўлади: таомга ҳирс қўйиш, уйқу ва роҳат-фароғатни яхши кўриш» (Ибн Мардавайҳ ва Дайламий ривояти).\nИшлаш вақти ва уйқу соатининг бузилиши. Инсон ишлаш ва дам олиш вақтини белгилаб, қатъий тартиб билан ҳаётини изга солмаса, ҳамма ишлари бир-бирига аралашиб кетади. Иш вақтида кўп дам олиш, дам олиш вақтида ҳаддан ташқари кўп телевизор кўриш, овқат еяётганда китоб ўқиш билан одам бирон натижага эриша олмайди. Ҳозир кўпчилик вақтнинг тез ўтишидан нолиб, овқат еяётганда, ҳатто транспортда кетаётганда ҳам китоб ўқишга, шу билан вақтни тежашга ҳаракат қилишади.\nБу нотўғри. Сабаби бу билан кўз ишдан чиқса, ўқилаётган маълумот диққат тарқоқлиги сабаб яхши ўзлаштирилмайди.\nЗеро, илм олиш фақат ўқишдангина иборат эмас. Уни фикрлаш, мушоҳада қилиш ва ўқиган маълумотларни мияда қайта ишлаш керак. Кечаси ярим тунгача телевизор кўриб, қуёш чиққач уйқудан турадиган одам ғайратли, шижоатли бўлишини тасаввур қилиш қийин. Динимизда бежизга хуфтон намозидан сўнг уйқуга кетишга тарғиб қилинмаган.\nШундай қилинса, эрталаб барвақт турилади, ибодат ҳам, бошқа ишлар ҳам ўз вақтида бажарилади. Аллоҳга тақво қилиш, қалбни поклаш. Дангасаликдан фориғ бўлиш учун биринчи галда эътиқодни мустаҳкамлаш, имонда собитқадам бўлиш, қалбни турли иллат ва нопок нарсалардан сақлаш керак. Ғайрат ва шижоат фазилати ҳақида ҳадис ва ривоятларни ўқиш. Мўмин одам мулойим ва камтарин бўлиши керак. Аммо бу нарса унинг бўшашган, қўрқоқ ва оғзидаги ошни олдириб қўядиган бўлиши кераклигини англатмайди.\nБиз сабр билан қўрқоқлик, шижоат билан мулойимлик орасидаги фарқни ажрата билишимиз лозим. Ҳадиси шарифларнинг бирида Расулуллоҳ саллаллоҳу алайҳи ва саллам кучли мўмин афзал эканини баён қилганлар. Абу Ҳурайра розияллоҳу анҳу Расулуллоҳ саллаллоҳу алайҳи ва салламдан ривоят қилади: «Кучли мўмин Аллоҳ учун кучсиз мўминдан яхшироқ ва севимлироқдир. Уларнинг иккисида ҳам яхшилик бор.\nВақтнинг қадрига етиш, ишларни тартиб билан бажариш ва умр ғанимат эканини билиш ҳам дангасаликдан тўсувчи нарсадир. Зеро, умр ўтиб бораётган, ҳаёт кун ва соатлардан иборатлигини тушуниб етган банда бирон иш билан машғул бўлади, дангасалик ва боқимандаликка асло йўл қўймайди.\nИшлаш ва таълим вақтида оз-оздан жисмоний машқлар билан шуғулланиш. Илм олишда вақтида дам олиш ва ҳар 30-40 дақиқа орасида 5-10 дақиқа жисмоний машғулотларни бажариш фойдалидир. Сабаби бу билан мия дам олади, ақлий зўриқиш олди олинади, илмга бўлган рағбат ошади. Умуман жисмоний тарбия билан шуғулланиш одамни ғайратли, шижоатли ва довюрак ҳамда соғлом-бақувват бўлишини таъминлайди.\nАбдулвоҳид ҚОБИЛХОН ўғли,\nНаманган шаҳар «Мирёқуббой Мирҳакимбой» жоме\n“ФАРЗАНД ТАРБИЯСИДА КИЙИНИШ ВА КИЙИНТИРИШ ОДОБИ”\nФАРЗАНД ОИЛАСИНИНГ ШАЪНИДИР\n. ОИЛА МУҚАДДАС ДАРГОҲ\nҚИММАТБАҲО УМРИМИЗНИНГ ҲАР БИР ЛАХЗАСИ\nОТА ОНА ФАРЗАНД ТАРБИЯСИГА МАСЪУЛДИР.\nМАЗҲАБНИ МУСТАҲКАМ ТУТИНГ!


Ҳуқуқ ҳимоячилари янги раҳбар сайлади\n18 июл 2018, Тошкент вақти: 12:06\nҲуқуқ ҳимоячиси Толиб Ёқубовнинг ўрнига “Ўзбекистон инсон ҳуқуқлари жамияти” президентлигига Абдужалил Бойматов сайланди.\nФранцияда рўйхатга олинган “Ўзбекистон инсон ҳуқуқлари жамияти” халқаро ташкилоти хориждан туриб Ўзбекистондаги инсон ҳуқуқлари вазиятини яхшилаш ишига самарали ҳисса қўша олишига ишонади.\n"Ўзбекистон инсон ҳуқуқлари жамияти" ўз иш услуби ва бошқарув тизимини ўзгартирди.\nФранцияда рўйхатга олинган “Ўзбекистон инсон ҳуқуқлари жамияти” халқаро ташкилот мақомини олгани ҳақида хабар қилган эдик. Эндиликда ташкилотнинг раҳбари ҳам ўзгарди. Аввалги жамият раиси Толиб Ёқубов ўрнига ташкилот аъзоси Абдужалил Бойматов президент этиб сайланди.\nШу тахлит шаклан ва мазмунан ўзгариш билан ташкилот Ўзбекистонда инсон ҳуқуқлари билан боғлиқ аҳволни яхшилашга хизмат қилмоқчи. “Бу мақсадни қандай амалга оширмоқчисиз?” деган савол билан ташкилотнинг янги раҳбари — илк президенти Абдужалил Бойматовга мурожаат қилдик.\nАбдужалил Бойматов: 6 май куни Франциянинг Анжер шаҳрида Ўзбекистон инсон ҳуқуқлари жамиятининг навбатдаги бешинчи қурултойи бўлиб ўтди. Бизнинг ташкилот халқаро инсон ҳуқуқлари жамиятига айланди. Аммо бизнинг ташкилот халқаро статусга эга бўлгани билан Ўзбекистон ичида фаолият олиб боради. Ўзбекистонда инсон ҳуқуқларининг бузилиши тўғрисида мониторинг олиб боради ва буни дунë жамоатчилигига таништиради.\nУставимизга анча ўзгартиришлар киритилди. Ташкилот президенти ҳар икки йилда сайланади. Ташкилот президенти тўрт марта сайланиши мумкин. Ўз вазифасини яхши бажара олмаса¸ у икки йилдан кейин¸ тўрт йилдан кейин алмашиши мумкин. Яъни демократик сайлов йўли билан бошқа одам президент бўлиши мумкин.\nМана, Хитой Коммунистик партиясида ҳам 10 йилдан кейин раҳбарлар алмашади. Хитой Коммунистик партияси ҳам бизнинг Бирликка¸ Эркка қараганда демократик. Мен ташкилотимизнинг демократик ташкилотга айланиши учун ҳамма кучимни сарф қиламан.\nОзодлик: "Ўзбекистон инсон ҳуқуқлари жамияти" Ўзбекистонда фаолият юритаëтган пайтда энг катта ташкилот эди. Аъзолари кўп эди. Ҳозир қанча аъзоларингиз бор? Мана, "структурамиз ўзгарди", деяпсизлар. Ташқарида туриб қандай қилиб Ўзбекистон ичкарисидаги аҳволни мониторинг қилиш мумкин?\n- Андижон воқеаларигача ташкилотимизнинг тўрт юзга яқин аъзоси бор эди. Андижон воқеаларидан кейин жуда кўп аъзоларимиз қамалди. Ҳозир тўққиз киши қамоқда. Жуда кўплари чет элларга чиқиб кетишди. Кўплари фаолиятини тўхтатишди.\nЎзбекистондан чиқиб кетганлар билан бундан кейин уюшган ҳолатда фаолиятимизни активлаштирамиз. Ўзбекистонда қолган аъзоларимиз билан ташкилотимизнинг филиалини очишга ҳаракат қиламиз.\nБизнинг ташкилотнинг кўп аъзолари ва кўплаб мухолифат вакиллари Европада. Биз шу имкониятдан фойдаланамиз. Яъни Европадаги демократик жамоатчилик билан биргаликда ҳамкорлик қилиб¸ Ўзбекистондаги инсон ҳуқуқлари бузилишини бутун дунë жамоатчилигига етказамиз.\nШу йўсинда Ўзбекистондаги инсон ҳуқуқлари аҳволининг яхшиланиши учун ҳаракат қиламиз¸ - дейди Абдужалил Бойматов.\nШу кунларда бу ташкилот Ўзбекистонда ўз бўлимини очиш учун Адлия вазирлигига мурожаат қилган. Ташкилотнинг эндиликда собиқ раиси Толиб Ёқубов Ўзбекистон ҳукумати хориж ташкилоти сифатида бу жамият бўлимига Ўзбекистонда ишлаш имконини беришига умид билдирди.\nЭслатиш жоиз, "Ўзбекистон инсон ҳуқуқлари жамияти"га мамлакат ичкарисида фаолият юритиш учун ўз вақтида рухсат берилмаган ва ташкилотнинг 9 аъзоси шу кунларда Ўзбекистонда қамоқ жазосини ўтамоқда.


АҚШ иқтисодиётининг асосий кўрсатгичи бўлган Dow Jones индекси охирги кунларда роса юксалган, аммо кеча 167 поғона пастга тушган ва 29 минг 783 бўлганди! - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n02:27 - АҚШ иқтисодиётининг асосий кўрсатгичи бўлган Dow Jones индекси охирги кунларда роса юксалган, аммо кеча 167 поғона пастга тушган ва 29 минг 783 бўлганди!\nХуллас, Dow Jones индекси сўнги марта жорийдаги йилнинг 12 февраль куни 29 минг 551 га чиқиб, охирги тарихий рекордни ўрнатган эди. Демак, ўша даражага қайтиб чиқиш учун Dow Jones индекси шу йил 12 февралдаги тарихий рекорд - 29 минг 551 гача кўтарилиши лозим эди ва АЙНАН шундай бўлди. Авалги куни Dow Jones индекси 29 минг 953 бўлганди, кеча 29 минг 783 да тўхтади.


Афғонистон Ўзбекистоннинг Жанубий Осиёдаги энг йирик иқтисодий ҳамкори - CERR - 14.07.2021, Sputnik Ўзбекистон\nЎзбекистоннинг Жанубий Осиё давлатлари билан умумий савдоси ҳажми 1,38 млрд. долларни ташкил қилди, ундан 56% - Афғонистонга, 32 % Ҳиндистонга тўғри келмоқда. 14.07.2021, Sputnik Ўзбекистон\nТОШКЕНТ, 14 июл - Sputnik. Сўнгги 4 йил ичида Ўзбекистон ва Жанубий Осиё мамлакатлари орасида савдо-иқтисодий ҳамкорлик ҳажми 35 %га ошди. Бу ҳақида Ўзбекистон президенти администрацияси ҳузуридаги Иқтисодий Тадқиқотлар маркази - CERR хабар қилмоқда.Айтиш жоизки Жанубий Осиё мамлакатлари Ўзбекистон учун муҳим хорижий савдо ҳамкорларидир. Ўзбекистоннинг ушбу ҳудуд билан савдо алоқалари ҳажми 1,386 млн доларни ташкил қилган бўлиб, ундан 919 млн доллари Ўзбекистон экспортига тўғри келмоқда.Экспорт қилинган асосий маҳсулотлар ва хизматлар қора металлдан ишланган буюмлар, дуккакли озиқ-овқат маҳсулотлари, электроэнергия ва транспорт хизматларига тўғри келган.Иккинчи ўринда – Ҳиндистон бўлиб, ушбу давлат билан савдо алоқалар ҳажми 450 миллион долларга яқинлашган. Ундан импорт миқдори 423 млн., ва экспорт 21 млн. долларни ташкил қилган.Покистон билан ўзаро савдо алоқалар ҳажми 124 млн. долларни ташкил қилиб, ундан импорт миқдори 25 млн ва экспорт 99 млн. долларни ташкил қилган.Бангладеш билан ўзаро савдо алоқалар ҳажми 37 млн. долларни ташкил қилиб, ундан импорт миқдори 15 млн ва экспорт 22 млн. долларни ташкил қилган.Эслатиб ўтамиз, Тошкентда 15-16 июл кунлари “Марказий ва Жанубий Осиё: Минтақавий ўзаро боғлиқлик. Таҳдид ва имкониялар” мавзусида халқаро анжуман бўлиб ўтиши режалаштирилган.Анжуманда Ўзбекистон, Афғонистон президентлари, Покистон бош вазири, Марказий Осиё давлатлари, Хитой, Россия ташқи ишлар вазирлари, АҚШнинг Афғонистон бўйича махсус вакили – жами 600га яқин иштирокчи ташриф буюриши кутилмоқда.Президент Шавкат Мирзиёев ташаббуси билан ўтказилаётган ушбу юқори даражали анжуман Марказий ва Жанубий Осиё давлатлари ўртасидаги дўстона алоқалар, ишонч ва яхши қўшничилик муносабатларини мустаҳкамлашга қаратилган.Шунингдек, анжуманда савдо, транспорт, маданий-гуманитар алоқаларни тиклаш ҳамда минтақавий хавфсизлик масалаларини муҳокама қилиш режалаштирилган.\n19:38 14.07.2021 (янгиланди: 23:52 14.07.2021)\nЎзбекистоннинг Жанубий Осиё давлатлари билан умумий савдоси ҳажми 1,38 млрд. долларни ташкил қилди, ундан 56% - Афғонистонга, 32 % Ҳиндистонга тўғри келмоқда.\nТОШКЕНТ, 14 июл - Sputnik. Сўнгги 4 йил ичида Ўзбекистон ва Жанубий Осиё мамлакатлари орасида савдо-иқтисодий ҳамкорлик ҳажми 35 %га ошди. Бу ҳақида Ўзбекистон президенти администрацияси ҳузуридаги Иқтисодий Тадқиқотлар маркази - CERR хабар қилмоқда.\nАйтиш жоизки Жанубий Осиё мамлакатлари Ўзбекистон учун муҳим хорижий савдо ҳамкорларидир. Ўзбекистоннинг ушбу ҳудуд билан савдо алоқалари ҳажми 1,386 млн доларни ташкил қилган бўлиб, ундан 919 млн доллари Ўзбекистон экспортига тўғри келмоқда.\nЭкспорт қилинган асосий маҳсулотлар ва хизматлар қора металлдан ишланган буюмлар, дуккакли озиқ-овқат маҳсулотлари, электроэнергия ва транспорт хизматларига тўғри келган.\nЖанубий Осиё мамлакатлари орасида Ўзбекистоннинг энг йирик савдо ҳамкори - шубҳасиз Афғонистондир. 2020 йилда ушбу мамлакатга Ўзбекистон 777 млн долларлик маҳсулот ва хизматлар экспорт қилган. Афғонистондан импорт ҳажми 2 млн АҚШ долларни ташкил қилган.\nИккинчи ўринда – Ҳиндистон бўлиб, ушбу давлат билан савдо алоқалар ҳажми 450 миллион долларга яқинлашган. Ундан импорт миқдори 423 млн., ва экспорт 21 млн. долларни ташкил қилган.\nПокистон билан ўзаро савдо алоқалар ҳажми 124 млн. долларни ташкил қилиб, ундан импорт миқдори 25 млн ва экспорт 99 млн. долларни ташкил қилган.\nБангладеш билан ўзаро савдо алоқалар ҳажми 37 млн. долларни ташкил қилиб, ундан импорт миқдори 15 млн ва экспорт 22 млн. долларни ташкил қилган.\n© CERRВзаимная торговля Узбекистана и стран ЮА\nВзаимная торговля Узбекистана и стран ЮА\nЭслатиб ўтамиз, Тошкентда 15-16 июл кунлари “Марказий ва Жанубий Осиё: Минтақавий ўзаро боғлиқлик. Таҳдид ва имкониялар” мавзусида халқаро анжуман бўлиб ўтиши режалаштирилган.\nАнжуманда Ўзбекистон, Афғонистон президентлари, Покистон бош вазири, Марказий Осиё давлатлари, Хитой, Россия ташқи ишлар вазирлари, АҚШнинг Афғонистон бўйича махсус вакили – жами 600га яқин иштирокчи ташриф буюриши кутилмоқда.\nШунингдек, анжуманда савдо, транспорт, маданий-гуманитар алоқаларни тиклаш ҳамда минтақавий хавфсизлик масалаларини муҳокама қилиш режалаштирилган.


Россия ва МДҲ мамлакатларида меҳнат муҳожироти: тенденциялар, муаммолар ва ҳамкорлик йўллари - Фарғона.Ру ахборот агентлиги\n15:54 msk, 10 Июль 2020\nЎн биринчи май куни Москвадаги Халқаро савдо марказида “Россия ва МДҲ мамлакатларида меҳнат муҳожироти: тенденциялар, муаммолар ва ҳамкорлик йўллари” мавзусидаги анжуман бўлиб ўтди. Анжуманни “Деловая Россия” Умумроссия жамоатчилик ташкилоти Россия Федерацияси Ташқи ишлар вазирлиги билан биргаликда уюштирган.\nАнжуман давлат маҳкамаларининг амалдорлари, корчалонлик ҳамжамияти вакиллари ва муҳожирот соҳасидаги етакчи экспертларини жам қилди. Анжуманни “Деловая Россия” Умумроссия жамоатчилик ташкилоти раиси Б. Титов олиб борди. Ялпи мажлисда РФ ташқи ишлар вазирининг муовини А. Яковенко, Федерал муҳожирлик хизмати бошлиғининг муовини В. Поставнин, “Деловая Россия” ижроия қўмитасининг раҳбари Н. Остарков, Россия Федерацияси Соғлиқни сақлаш ҳамда ижтимоий тараққиёт вазирлиги Меҳнат муносабатлари ва давлат фуқаролик хизмати департаменти директори А. Сафонов маъруза билан чиқдилар.\nМазкур анжуман унда тегишли маҳкамалар амалдорлари ҳамда корчалонлик элитаси томонидан биринчи маротаба муҳожирот мамлакатимиз учун ўта зарурлиги айтилганлиги билан жуда қизиқарли бўлди.\nБ. Титов меҳнат муҳожиротининг ривожлантирилиши бизнес, биринчи навбатда, нохом ашё сектори манфаатларига мос экани ҳақида гапирди. Демограф экспертларнинг Россияда табиий камайиш суръатининг ўта юқорилиги хусусидаги хулосаларини келтирар экан, Б. Титов муҳожиротнинг бизга керак эканини эътироф этди. “Деловая Россия” маълумотларига кўра, қурилишда чет эллик ишчилар қирқ фоизни, савдода ўттиз фоизни, қишлоқ хўжалигида етти фоизни, транспорт корхоналарида тўрт фоизни ташкил этади. Маълумки, Россия Федерациясида муҳожирлар миқдори юзасидан берилган баҳолар бир-биридан фарқ қилади. Шунга қарамай, тахминий ҳисоб-китобларга кўра, Россиядаги ҳар ўн беш ишчидан бири чет элликдир. Бу у қадар юқори кўрсаткич эмас.\nМуҳожиротни рағбатлантириш ва тартибга солиш учун кичик ва ўрта бизнес корхоналарини бирлаштирувчи “Деловая Россия” қатор таклифларни ишлаб чиққан:\n- меҳнат амнистиясини эълон қилиш;\n- ФМХнинг кичик ва ўрта бизнес корхоналари учун ҳар йили қайтадан тасдиқлатиш шарт бўлмаган алоҳида доимий квоталар жорий қилиш ҳақидаги таклифини қўллаб-қувватлаш;\n- донор мамлакатларда муҳожирларни адаптация (мослашиш) марказларини барпо қилиш. Мазкур марказларда рус тилини ўрганиш, РФ қонунчилигини ўрганиш, Россиядаги чет эллик фуқароларнинг ҳуқуқ ва бурчларини ўрганиш бўйича курслар ташкил этиш мумкин; шунингдек, бундай марказларда муҳожирлар Россия Федерациясига кириб келгунларигачаёқ тиббий кўрикдан ўтишлари ва зарур ҳужжатларни расмийлаштириб олишлари мумкин бўлади.\nА. Яковенко миграцион қонунчиликдаги янгиликлар тўғрисида ҳамда ТИВ муҳожирлар келаётган мамлакатлардаги элчихоналар билан ўтказилаётган тушунтириш ишлари хусусида гапириб берди.\nВ. Поставнин ўз маърузасида миграцион қонунчиликдаги истиқболли янгиликлар муҳожирларни ҳуқуқий майдонга киритишга ёрдам беришини қайд этди. У айрим рақамларни келтириб ўтди. Дейлик, янги қонунлар кучга кирганидан сўнг тўрт ой ўтгач, айни дамда икки миллиондан зиёд четдан келган кишилар миграцион қайддан ўтганлар. 750 минг муҳожир ишлашга рухсатнома олганлар (Москвада бу рақам ярим миллион кишига етган). Шу тариқа, янги қонунчилик давлат идораларига муҳожирот устидан назорат қилиш ва уни тартибга солиш учун восита вазифасини ўтайди. Федерал муҳожирот хизмати муҳожирларга хизмат кўрсатиш (тиббий ёрдам олиш, ҳужжатларни расмийлаштириш ва ҳ.) масаласини ташкил этишни таклиф қилмоқда, чунки бу жабҳа ҳозирда кўпинча “сояда” қолиб кетмоқда. Аввало, ишни муҳожирларни уюшган ҳолда йиғиш тизимидан бошлаш таклиф қилинаяпти. Бу таклиф “Деловая Россия” билан муҳокама қилиш босқичида турибди.\nШунга қарамай, қонунчиликдаги янгиликлар ҳамда муҳожиротни тартибга солиш соҳасидаги силжишлар тўғрисидаги ижобий чиқишлар қабатида сўзга чиққанларнинг кўпчилиги Россия жамиятида ксенофобиянинг, муҳожирларни ёқтирмаслик ҳолатининг ўсиб бораётганини қайд этдилар. Бу якуний анжуманда Бутунроссия жамоатчилик фикрини ўрганиш маркази (БЖФЎМ) вакили чиқишида акс этди, маърузачи ўз чиқишида, хусусан, четдан келганлар ва уларга нисбатан муносабат юзасидан ижтимоий фикр сўрови натижаларини ҳақидаги маълумотларни келтириб ўтди. Россияликларнинг бозорларда савдо қилувчи чет элликларга муносабати юзасидан сўров натижалари билан БЖФЎМ сайтида танишишингиз мумкин.


Ижтимоий ҳаёт 28 июл 2021 443\nҚонуннинг асосий жиҳатларидан яна бири – унда диний ташкилотларни рўйхатдан ўтказиш ва тугатиш тизими соддалаштирилгани.\nУмумбашарий қадриятлар билан бирга виждон эркинлиги инсониятнинг маънавий юксалишида муҳим ўрин тутадиган эзгу омиллардан саналади. Шу боис, жамиятда бундай қадриятларнинг ҳар томонлама кафолатланиши фаровонлик, тинчлик ва барқарор ривожланишга хизмат қилади. Шу жиҳатдан янги таҳрирда қабул қилинган Ўзбекистон Республикасининг “Виждон эркинлиги ва диний ташкилотлар тўғрисида”ги қонуни айнан жамиятимиз равнақига қаратилгани билан аҳамиятлидир.\nШуниси эътиборлики, “Виждон эркинлиги ва диний ташкилотлар тўғрисида”ги қонуннинг янги таҳририда Ўзбекистонда ҳуқуқнинг ушбу соҳасида шу пайтгача маълум даражада мавҳум бўлиб келган кўплаб тушунчаларга аниқлик киритилди. Қолаверса, унда виждон эркинлиги меъёрлари аниқ кўрсатилиб, фуқароларнинг хоҳлаган динга эътиқод қилиш ёки ҳеч қайси динга эътиқод қилмаслик ҳуқуқи белгиланди. Қонуннинг асосий жиҳатларидан яна бири – унда диний ташкилотларни рўйхатдан ўтказиш ва тугатиш тизими соддалаштирилгани. Хусусан қонуннинг тегишли моддасида маҳаллий диний ташкилотлар, жумладан, масжидлар ва бошқа конфессияларнинг ибодатхоналарини ташкил этиш бўйича ташаббускор фуқаролар сони икки баробарга камайтирилиб, 50 нафардан кам бўлмаган этиб белгиланди.\nШунингдек, диний ташкилотнинг марказий бошқарув органи ва диний таълим муассасаларини тузиш учун 100 нафар ташаббускор бўлиши ҳақидаги талаб ҳам бекор қилинди. Бу бежиз эмас. Чунки бугунги кунда диний ташкилотлар ҳар қандай мамлакат ижтимоий тузилмасида ўзига хос ўрин тутади. Уларнинг давлат билан муносабати ўша давлатдаги фуқаролар эътиқодига нисбатан ҳурмат даражаси, давлатнинг кучли мафкурага эга нодавлат тузилмаларига муносабати ва бошқа кўплаб жиҳатлар ҳақида фикр юритиш имконини беради. Ўз эътиқодига содиқ инсонларни, ўзи танлаган дин амалларига эмин эркин риоя қилган ҳолда яшаши учун муносиб шароит яратиш ҳам аслида инсон ҳуқуқ ва эркинликларининг амалда таъминланганлигини кўрсатади.\nАйтиш жоизки, баъзи ҳолларда диний озчиликлар ҳуқуқлари бузилиши, бир қатор демократик конституциявий тамойилларга путур етиши, дунёқарашга асосланган танлов эркинлиги чекланиши, айрим давлатлар ва жаҳон ҳамжамиятининг глобаллашув имкониятларидан тўлиқ фойдаланиш ва унинг чақириқларига муносиб жавоб бериш имконияти қўлдан бой берилиш ҳолатлари ҳам учраб туради. Шу жиҳатдан мазкур қонун билан бундай тузилмаларни рўйхатдан ўтказиш ва тугатиш тизими соддалаштирилиши, аввало жамиятда умуминсоний қадриятларни сақлаб қолиш, ҳуқуқ ва давлат ривожини жадаллаштиришга хизмат қилади. Қолаверса, эндиликда диний ташкилотни давлат рўйхатидан ўтказиш билан боғлиқ хизматлар тўлиқ электрон шаклда, инсон омилисиз амалга оширилиши белгиланди. Рўйхатдан ўтказувчи адлия идораларига тақдим этиладиган ҳужжатлар сони кескин қисқарди, уларни кўриб чиқишнинг муддати эса 3 баробарга камайди, яъни 3 ойдан 1 ойга туширилди. Бу билан ортиқча бюрократик тўсиқлар бартараф этилди.\nШу ўринда айтиш жоизки, мамлакатимизда дин соҳасида олиб борилаётган сиёсат давлатнинг дунёвий хусусияти ва унинг бағрикенглиги тамойилларига асосланади. Барча динларга нисбатан бағрикенг муносабат, давлатнинг дин билан соғлом ва конструктив ҳамкорлиги шулар жумласидан. Бунинг натижасида мамлакатимизда кўпконфессияли жамият ривожланмоқда, турли динларга эътиқод қилувчи фуқаролар тинчлик ва тотувликда истиқомат қилмоқда. Айниқса сўнгги йилларда бу йўналишда амалга оширилаётган ислоҳотлар диний таълимда ҳам туб ўзгаришлар ясади, натижада тизимни такомиллаштиришга оид кўплаб масалалар ечим топмоқда. Шу жиҳатдан янги қонунда ҳам диний таълимнинг профессионал мақоми расман эътироф этилди, Ўзбекистон фуқароларининг, динга бўлган муносабатидан қатъий назар, дунёвий таълим олиш ҳуқуқи таъминланиши қайд этилди.\nШу ўринда яқин тарихимизга назар ташласак. ХХ аср охирида синчков кузатувчилар диннинг дунё миқёсида сиёсат, маданият ва иқтисодиёт ривожланиш жараёнида ҳам акс этганини ажабланиб қайд этган. Яъни, асосан маънавият соҳаси, ижтимоий ва оилавий ҳаёт меъёрларида кўпроқ сезиладиган бу омилнинг барча жараёнларга таъсири ошди. Ҳозирда ҳам биз бу тенденциянинг давом этаётганини кўрмоқдамиз.\nБундай шароитда диний таълимнинг аҳамияти орта бошлади. Чунки ҳар бир динда инсонни тараққиётга рағбатлантирувчи куч топиш мумкин ва шу жиҳатдан дин аҳкомларини тўғри тарғиб қилиш, уларнинг моҳиятини асл ҳолатда оммага етказишда айнан диний таълимнинг ўрни беқиёс экани аён бўлди. Айрим ғаразгўй кучлар барча динлардан ниқоб сифатида фойдаланиб, ёт ғоялар воситасида одамларни манипуляция қилишларига йўл қўймаслик ҳам айнан диний таълимнинг профессионал мақоми билан боғлиқ. Демак, диний таълим билан фақат мутахассислар шуғулланиши лозим.\nҲар кимнинг аҳолини “ўқитиши” дин тўғрисида нотўғри маълумотлар тарқалишига, одамларда динга хос муҳим масалалар борасида бирёқлама тушунчалар шаклланишига олиб келади. Бунинг оқибатида юртдошларимиз орасида диний масалаларда зиддиятлар пайдо бўлиши, фуқаролар, айниқса ёшлар ёт ғоя ва қарашлар таъсирига тушиши мумкин. Шу боис, қонунда диний таълим муассасасидан ташқарида диний таълим бериш ноқонуний фаолият сифатида белгиланди. Қолаверса, қонунда, жамиятда турли ёт қарашларни тарғиб қилаётган гуруҳларнинг фаолияти, улар томонидан тарқатилаётган бузғунчи ғояларнинг салбий таъсиридан аҳолини ҳимоя қилиш мақсадида диний мазмундаги материалларни диншунослик экспертизасининг ижобий хулосасини олгандан кейин тайёрлаш, олиб кириш ва тарқатиш белгилаб қўйилди.\nХулоса ўрнида айтиш керакки, жамиятлар алоҳида тамаддунлар, яъни цивилизациялар негизида, муайян қадриятлар тизими пойдеворида ташкил топди. Уларнинг барчасида умумий фойда учун ҳаракат қилиш, ота-онани улуғлаш, оилавий ришталарни мустаҳкамлаш каби башарият учун умумий ҳисобланган қадриятлар мавжуд. Шу тариқа, динлар маънавият ва ахлоқ меъёрларини белгилайди.\nМазкур қонун давлат ва жамият ўртасидаги муносабатлар такомиллашувига, ижтимоий тараққиётимиз жадаллашувига ва пировардида динлараро тотувликка хизмат қилади. Зеро, инсонга хос ҳалоллик, адолатпарварлик, бошқаларга озор бермаслик, қонунларга итоаткорлик каби энг олий қадриятлар айнан диний манбалардан озуқа олиб, ривожланган. Демак, ушбу пойдевор тўлақонли фуқаролик жамиятининг ривожланиши, ҳуқуқ тизимини янада такомиллаштиришга хизмат қилади.\nбўйича вакили (Омбудсман).


Ўзбекистон ҳибсни ҳаммага ҳам қўлламоқчи эмас - BBC O'zbek\nЎзбекистон ҳибсни ҳаммага ҳам қўлламоқчи эмас\nЎзбекистонда келгуси йил 1 апрелидан айрим жиноятлар учун қамоқ кўринишидаги жиноий жазонинг ўрнига бошқа жазо турларини қўллаш режалаштирилмоқда.\nБу ҳақда Ўзбекистон муваққат президенти Шавкат Мирзиёев махсус фармон имзолаган.\nШу пайтгача кимнингдир жиноят содир этган-этмагани аниқ бўлмаса ҳам, ҳатто кимдир иқтисодий ҳуқуқбузарликда гумон этилаётган бўлса ҳам, кучишлатар тизимлар инсонларни муваққат ҳибсхонага тиқиб қўйишар, адвокат билан учрашиш муддати чўзилар ва баъзан жиноят ишлари ҳибсдан бир неча кун зтиб очилиши ҳоллари кузатиб келинади.\nҲуқуқ фаоллари милиция ходимларининг дастлабки ҳибс билан боғлик суистеъмолликлари ҳақида кўп хабар тарқатганлар.\nМуваққат президент Шавкат Мирзиёев 21 октябр куни имзолаган фармоннинг суд-ҳуқуқ тизимини ислоҳ қилиш, фуқароларнинг ҳуқуқ ва эркинликларини ҳимоя қилишни кучайтириш мақсадини кўзлагани ҳақида хабар тарқатганлар маҳаллий оммавий ахборот воситалари.\nФармонга мувофиқ, 2017 йил 1 апрелидан "қамоқ тарзидаги жиноий жазо тури тугатилиб, унинг ўрнига озодликдан маҳрум қилиш билан боғлиқ бўлмаган жазонинг муқобил турларини қўллаш имконияти кенгайтирилади".\nЎзбекистон президенти фармонига биноан, келгуси йил 1 апрелидан бирор бир жиноятда гумон қилинган одамни ушлаб туриш муддати 72 соатдан 48 соатга камайтирилади.\nҚамоққа олиш муддати, уй қамоғида сақлаш муддати қисқартирилиши кўзда тутилган.\nШу вақтгача Ўзбекистонда жиноят ишларини тергов қилиш учун 1 йилгача муҳлат кўзда тутилган.\n2017 йил 1 апрелидан мамлакатда дастлабки терговнинг энг узоқ муддати 7 ойдан кўп бўлмаслиги лозим.\nМуваққат президент, Бош вазир Шавкат Мирзиёевнинг Ўзбекистон суд-ҳуқуқ тизими фаолиятига боғлиқ янги фармони унинг президентликка номзодлик дастурини эълон қилишидан бир кун ўтиб қабул қилинган.\n20 октябр куни Ўзбекистон тадбиркорлар ва ишбилармонларининг партияси деб тақдим этиладиган Либерал-демократик партиянинг қурултойида Шавкат Мирзиёев мамлакатдаги суд-ҳуқуқ тизими, ҳуқуқни муҳофаза қилиш идора ва ташкилотларининг фаолиятини танқид қилган.\nБош вазирнинг таъкидлашича, кейинги йилларда судлар томонидан биронта ҳам оқлов ҳукми чиқарилмаган.\n"Суд ёки оқлов, ёки қоралов ҳукмини чиқариши керак", - деб айтган жаноб Мирзиёев.\nУнга кўра, "суд ҳокимиятининг чинакам мустақиллигини ҳамда одил судлов фаолиятига аралашганлик учун жавобгарлик муқаррарлигини таъминлаш асосий масаладир".\nАввалроқ Сенат жаноб Мирзиёевнинг таклифи билан амнистия тўғрисидаги қонунни қабул қилган, аммо ҳозирча амнистиянинг кўлами қанчалик бўлиши, жумладан, диний-сиёсий айбловлар билан қамалганларнинг озод этилиш-этилмаслиги номаълум.\nЎтган ҳафта муваққат Президент шунингдек, парламентнинг қуйи палатасига коррупцияга қарши кураш тўғрисидаги қонунни қабул қилишни таклиф этган.\nУ шунингдек, Ўзбекистоннинг қўшнилари билан алоқаларни яхшилаш томон қадамлар қўйган.\nАммо танқидчилар унинг фаолиятига ҳақиқий баҳони президент сайловларидан кейингина бериш мумкинлигини айтишади.\n4 декабр кунги сайловларда Мирзиёевдан ташқари яна уч сиёсий партия номзодлари иштирок этадилар.\nОврўпода Хавфсизлик ва Ҳамкоролик Ташкилоти сўнгги ўн йилда илк бор Ўзбекистондаги сайловларга тўлақонли ҳайъат юборишини маълум қилган.\nСайловларда мухолифат иштирок этмайди ва жаноб Мирзиёев ҳозирга қадар сиёсий соҳада жиддий ислоҳотларни амалга ошириши борасида ҳеч қандай ишора бермаган.


Путин бутун инсоният учун бўлган чақириқни айтди - 23.09.2019, Sputnik Ўзбекистон\nРоссия президенти Владимир Путин Иккинчи халқаро онкология ва радиология форумида сўзлаган нутқида бутун инсоният учун бўлган чақириқ нима эканини айтди. 23.09.2019, Sputnik Ўзбекистон\n© Sputnik / Наталья Селиверстова / Фотобанкка ўтишПрезидент России Владимир Путин\nРоссия президенти Владимир Путин Иккинчи халқаро онкология ва радиология форумида сўзлаган нутқида бутун инсоният учун бўлган чақириқ нима эканини айтди.\nТОШКЕНТ, 23 сен – Sputnik. Россия президенти Владимир Путин онкологик касалликларнинг тарқалиши бутун инсоният учун чақириқ эканини маълум қилди.\nРоссия етакчиси Иккинчи халқаро онкология ва радиология форумида сўзлаган нутқида халқаро уюшмаларни бу каби касалликларга қарши курашишда бирлашишга чорлаган.\n25 Декабр 2018, 19:15\n“Онкологик касалликларнинг тарқалиши - ҳозирда бу бутун инсоният учун чақириқ”, - дея қайд этган Владимир Путин.\nУнинг таъкидлашича, Россия хорижий давлатлар билан ҳамкорлик қилишга тайёр ва илғор онкологик ёрдамни яратиш давлат сиёсатининг устувор йўналиши ҳисобланади.\nОнкологик касалликлар бугунги кунда бутун дунёда инсон саломатлигига жиддий таъсир этаётган долзарб тиббий-ижтимоий муаммолардан ҳисобланади. Жаҳон соғлиқни сақлаш ташкилотининг маълумотига кўра, бундай касалликларга чалиниш кўрсаткичи йилдан-йилга ўсиб бормоқда.\nДунёда ҳар йили 16 миллионга яқин бирламчи саратон ҳолати аниқланади. Жумладан, Ўзбекистонда ҳам 100 мингдан ортиқ бемор онкологик касалликлар бўйича ҳисобда туради. Онкологик касалликлар ичида сут бези саратони етакчи ўрин эгаллайди, кейинги ўринларни меъда, бачадон бўйни ва ўпка саратони қайд этилади.


Табиатдан фойдаланишдаги халқаро ҳамкорлик » Ekologiya » Referat » Referat | Haqida\nAsosiy / ReferatEkologiya Табиатдан фойдаланишдаги халқаро ҳамкорлик\nТабиатдан фойдаланишдаги халқаро ҳамкорлик\nFayl hajmi 18,37 kB\n1. Табиатдан фойдаланиш борасидаги халқаро ҳамкорлик шакллари.\n2. Халқаро молия ташкилотларининг атроф муҳитни муҳофаза қилиш борасидаги фаолияти.\n3. Ўзбекистан Республикаси ва халқаро ҳамкорлик.\nГлобал экологик муаммоларнинг замирида инсоният жамияти мавжудлигининг асоси бўлган ва жаҳон ҳамжамияти томонидан ечимини кутаётган глобал жараёнлар ва ҳодисалар ётади. Бу жойда айрим табиий ресурсларнинг глобал мақомга эгалигини ҳам таъкидлаб ўтиш керак. Буларга Дунё океани (ҳудудий сувлардан ташқаридаги акваториялар), атмосфера ҳавоси, Ан¬тарктида, космос киради ва улардан оқилона фойдаланишда ҳамкорлик қилиш талаб этилади.\nЭкологик муаммоларни инсоният томонидан ҳамкорликда ҳал этилиши В.И.Вернадский томонидан ноосфера концепцияси доирасида, асримизнинг бошларида таъкидлаб ўтилган. Глобал ривожланишни моделлаштириш натижалари халқаро ҳамкорлик доирасида экологик муаммоларнинг ечимини топишга барча давлатлар, миллатлар ва мамлакатлар жалб этилиши ҳаётий зарурият эканлигини тасдиқлади.\nШуларни назарда тутиб, халқаро ҳамкорликнинг қуйидаги асосий йўналишларини кўрсатиб ўтиш мумкин:\nХўжалик фаолиятига тортилмаган, планетар экологик мувозанатни таъминловчи табиий тизимларни муҳофаза қилиш;\nТабиий ресурслардан ва табиатнинг ассимиляцион салоҳиятидан оқилона фойдаланиш;\nХалқаро экологик жавобгарликнинг самарали тизимини яратиш (шу жумладан, ҳарбий ҳаракатлар натижасида атроф муҳитга етказилган зарар учун жавобгарлик).\nБу йўналишларни амалга ошириш турли тадбирларни амалга оширишни талаб этади, буларни ичида қуйидагиларни кўрсатиш мумкин:\n1.\tРивожланган мамлакатларнинг ривожланаётган мамлакатларга кўрсатадиган молиявий ва техник ёрдами; Ресурсларни сақлаш бўйича технологияларни ишлаб чиқиш;\n2.\tИжтимоий эҳтиёжларни экологиялаш, миллий иқтисодиёт таркибини қайта кўриш;\n3.\tЭкологик тавсифдаги халқаро форумларда ва ташкилотларда вакиллик тизимларига эга бўлиш;\n4.\tАтроф муҳитни муҳофаза қилиш соҳасидаги халқаро жавобгарликнинг механизмларини яратиш;\n5.\tЭкологик солиққа тортиш;\n6.\tҲамкорликда турли стратегиялар ва концепцияларни ишлаб чиқиш;\n7.\tАйрим табиий ресурслардан фойдаланишни оқилона меъёрларини белгилаш ва б.қ.лар.\nХалқаро ҳамкорлик қуйидаги шаклларда олиб борилади:\n1.\tПарламентлараро ҳамкорлик-қонунчилик фаолиятини мувофиқлаштириш ва давлатлараро экологик муаммоларнинг ечимини топиш мақсадида олиб борилади.\n2.\tИжроия ҳокимиятлари ўртасидаги ҳамкорлик—БМТ доирасида экологик дастурларни ишлаб чиқиш ва амалга оширишни мувофиқлаштиришга йўналтирилган фаолиятдир;\n3.\tКонвенцион типдаги ҳамкорлик — алоҳида ҳудудлар ва объектларнинг аниқ экологик муаммоларини ечишнинг умумий ёндашувларини топишни назарда тутади;\n4.\tИлмий —техник ҳамкорлик- илмий тавсифдаги ахборотларни алмашиш, табиатни муҳофаза қилиш тадбирларини бирга ишлаб чиқиш, жиҳозлардан мажмуали фойдаланиш, илмий лойиҳалар ва экспертизаларни амалга оширишни назарда тутади.\nБу асосий шакллардан ташқари атроф муҳитни муҳофаза қилиш соҳасида халқаро ҳамкорлик ижтимоий ташкилотлар, ишбилармон доиралар, халқаро экологик форумлар ва бошқаларни олиб бориш билан ҳам амалга оширилади.\nАтрофни муҳофаза қилиш борасидаги халқаро ҳамкорликнинг яна бир шаклларидан бири — шартномалар тузиш ва бошқа халқаро келишувларни амалга оширишдир. Икки томонлама ва кўп томонлама келишувлар ва халқаро конвенциялар турли малакатларнинг бу соҳадаги сайъи - ҳаракатларини мувофиқлаштириш борасида амалга оширилади. Бундай вазиятда шериклар сифатида табиатни муҳофаза қилиш ва унинг ресурсларидан фойдаланиш борасидаги манфаатлари уйғун бўлган қўшни давлатлар иштирок этишади.\nТабиатни муҳофаза қилиш борасидаги халқаро ҳамкорлик тарихи ҳайвонот дунёси ресурсларидан фойдаланиш ва уни муҳофаза қилишни тартиблаш билан бошланади. 1875 йилда Авст¬ро-Венгрия ва Италияда қушларни муҳофаза қилиш борасида Декларация қабул қилинди. XX асрнинг охирида (1897 й.) Россия, Япония ва АҚШда Тинч океанида денгиз мушукларидан фойдаланиш ва муҳофаза қилиш борасида келишувни имзоладилар.\nБиринча халқаро конвенция 1882 йилда Парижда қишлок хўжалиги учун фойдали бўлган қушларни муҳофаза қилиш мақсадида бир неча Европа мамлакатлари томонидан имзоланди. Халқаро ҳамкорликнинг анъанавий соҳаларидан кит ва бошка денгиз ҳайвонларини овлаш соҳаларидир. 1882 йилда Шимолий денгизда балиқларни овлашни тартиблаш тўғрисида конвенция қабул қилинди. Ҳозир бу соҳага тегишли 70 дан ортиқ келишувлар имзоланган.\nЖаҳон жамотчилигининг эътиборини денгиз сувларини нефть билан ифлосланиши муаммолари доимо қизиктириб келган. Шуни ҳисобга олиб, 1954 йилда Лондонда 20 мамлакат Конвенция имзоладилар. Келишувга кўра, уни имзолаган давлатлар нефть ва нефть аралашмаларини денгизга (қирғокдан 80 — 250 кмгача булган ҳудудларга) тўкмасликка келишиб олдилар. Бу соҳада яна кўп келишувлар имзоланди. Булар 1972 ва 1973 йиллардаги Лондон Конвенциялари ҳисобланади. Мазкур ҳужжатга кўра чиқиндилар, қандай кўринишларга эга бўлишидан (шу жумладан радиоактив моддалар) қатьий назар, дунё океанига ташламасликка қатьий равишда келишиб олинди.\nДавлатлараро келишувларнинг ичида атмосферада, космосда, сув остида ядро қуролини ишлатмаслик ва синамаслик тўғрисида 100 та давлат томонидан Москва Шартномаси (1963 й.) имзоланди.\nСобиқ СССРнинг ташаббуси билан табиий муҳитга салбий таъсир кўрсатувчи ҳар қандай ҳарбий ҳаракатлардан воз кечиш тўғрисидаги Доимий Конвенция ҳам имзоланган. Конвенцион типдаги тартиблашнинг ўзига хос хусусиятларидан бири —атроф муҳитга салбий оқибатлар келтирувчи ҳар қандай фаолият турларини чеклаш ва тартибга солиш борасида келишувларнинг имзоланишидир. Буларга хавфли юкларни ташиш бўйича конвенция (Женева, 1889 и.), авариялар натижасидаги ифлосланишлардан зарар кўрганларга компенсациялар бериш (Париж, 1989 й.), атроф муҳит учун хавфли бўлган фаолият натижасида етказилган зарар тўғрисидаги Конвенция (Брюссель, 1990) ва бошқалар мисол бўла олади.\n1994 йилда “иқлимнинг ва биологик турларнинг ўзгариши тўғрисидаги конвенция шартномаси ва халқаро денгиз ҳуқуқи” тўғрисидаги конвенция кучга кирди (шартнома кўп мамлакатлар томонидан радификация қилинган). Яна бир муҳим ҳужжат “Монреаль шартномаси” ҳисобланади. У озон қатламининг бузилишига олиб келувчи атмосферага чиқарилаётган зарарли чиқиндилар — хлорланган ва фторланган углеводородларни 2000 йилгача ва ундан кейинги камайтириб бориши тўғрисидаги келишувларни ўз ичига олади.\nАтмосферани муҳофаза қилиш, биологик ранг-барангликни таъминлаш барча давлатларни бирдек қизиқтирадиган муаммо ҳисобланади. 1992 йилда биологик ранг—барангликни таъминлаш борасидаги Конвенция қабул қилинган. Унинг энг катта ютуқларидан бири биологик ресурсларни давлатларнинг суверен мулки сифатида эътироф этади (давлатлар қайси табиий ресурслардан кўпрок фойда кўрса, уларни муҳофаза қилишга интиладилар). Бу конвенциянинг муҳим масалаларидан бири—давлатлар томонидан генетик ранг— барангликни сақлаш ҳисобланади. Конвенцияда катта генетик ранг—барангликка эга давлатлар бу ресурслардан тўлов асосида бошқа давлатларнинг фойдаланишига рухсат бериши масалалари ҳам кўриб чиқилган.\nҚабул қилинган келишувлар аниқ натижаларга ҳам олиб келади. Масалан, чегара ҳудудларида атмосферанинг ифлосланишининг олдини олиш тўғрисидаги Конвенция Европадаги атмосфера ҳавосининг ифлосланиш даражасининг камайишига олиб келди.\nУмуман олганда давлатлар томонидан ҳозирги кунгача 178 келишувлар қабул қилинган. Уларнинг 2/3 қисми БМТ нинг инсон яшайдиган атроф муҳит тўғрисида ўтказган Конференциясидан кейин қабул қилинган.\nХалқаро молия ташкилотлари — Халқаро тикланиш ва тараққиёт банки (ХТТБ), Европа тикланиш ва тараққиёт банки (ЕТТБ) ва Жаҳон банки (ЖБ) табиатни муҳофаза қилиш фаолиятини ўзларининг устивор вазифаларидан бири деб биладилар. ЕТТБ халқаро молия ташкилотларининг ичида биринчи бўлиб ўз фаолиятининг устивор вазифаларидан деб қуйидагиларни белгилади:\n* Экологик сиёсатларни шакллантиришда, самарали ҳуқуқий ва меъёрий ҳужжатларни ишлаб чиқишда, халқаро меъёрларга амал қилишда ва мониторингни таъминлашда, кадрлар тайёрлашда давлатларга атрофлича ёрдам бериш;\n* Миллий экологик дастурларни бошқаришнинг бозор усулларини қўллашда ҳамкорлик қилиш;\n* Экологик товарлар ва хизматлар бозори операцияларини ривожланишини, атроф муҳит сифатини яхшилаш ва муҳофаза қилиш борасидаги лойиҳаларни инвестициялашни рағбатлантириш;\n•\tАҳолини, тадбиркорларни, банкирларни ва бошқаларни экологик дунёқарашини шакллантириш борасидаги дастурлар ва махсус лойиҳаларни ташкил этиш ва кўллаб - қувватлаш;\n•\tЭкологик баҳолаш, режалаштириш, бошқариш, аудитлаш, ва банк лойиҳалари ва операциялари мониторинги билан боғлик экологик тадбирларни амалга ошириш.\nЕТТБ нинг экологик сиёсатини амалга оширишнинг асосий\n•\t*Атроф муҳитни муҳофаза қилиш соҳасида тадқиқотлар олиб бориш;\n•\tЭкологик дастурлар ва лойиҳаларни қўллашга йўналтирилган техник ёрдам;\n•\tЭкологик лойиҳаларни молиялаштиришни таъминловчи кредитлар, кафолатлар, сармоялар ва ҳ.к.лар.\nБанк ходимлари томонидан «Экологик таъқиқ рўйхати» ишлаб чиилган. Унга кўра банк ва унинг молиявий шериклари «ген инженерияси» лойиҳаларини атроф муҳитга генетик материалнинг тушишини олдини олиш, таъқиқланган пестицидларни ишлаб чиқиш ва ундан фойдаланишни молиялаштиришдан воз кечишлари лозим бўлади.\nБанкнинг асосий эътибори ресурслардан ва энергиядан самарали фойдаланиш имконини берувчи объектларни сармоялашга қаратилади. Масалан, Марказий ва Шарқий Европадаги газда ишловчи электростанцияларга ажратиладиган сармояларнинг орттирилиши, қўнгир кўмирлар билан ишлайдиган электростанцияларнинг камайишига ижобий таъсир кўрсатади.\nХТТБнинг ёрдами (заём бериши) билан атроф муҳитни соғломлаштиришни сармоялашнинг миллий дастури таъсис этилган. Банк табиатни муҳофаза қилишнинг айрим талабларини бажарган мамлакатлар учун махсус имтиёзлар беради, яъни банк уларнинг ташқи қарзларининг бир қисмини ўз зиммасига олади. Ана шу мақсадларда Жаҳон банки томонидан Экологик фонд ташкил этилган. Атроф муҳитни муҳофаза қилиш Ўзбекистон Республикаси ташқи сиёсатининг асосий йўналишларидан бири ҳисобланади. Ўзбекистон табиатни муҳофаза қилиш борасидаги ташқи сиёсатида:\n•\tОрол денгизи ҳавзасида экологик вазиятни соғломлаштиришга;\n•\tЎзбекистон Республикаси флораси ва фаунасининг генетик фондини сақлашга;\n•\tсув, ер ресурслари ва атмосфера ҳавосини ифлосланишининг олдини олишга;\n•\tэкологик хавфсизликни сақлаш;\n•\tхавфли чиқиндиларни, химиявий моддаларни атроф муҳитга кўрсатадиган зарарли оқибатларини камайтириш;\n•\tозон қатламига салбий таъсир кўрсатувчи маҳсулотларни ишлаб чиқаришдан олиб ташлаш;\n•\tтабиий ресурслардан самарали фойдаланишга устивор аҳамият берилади.\n1995—2005 йиллар давомида Ўзбекистон Республикасида Орол денгизи муаммоларига бағишланган қатор семинарлар, йиғилишлар, конференциялар ўтказилди. Қуйидагилар бунга мисол бўлади: Орол бўйи давлатларининг барқарор ривожланишига бағишланган БМТнинг халқаро Конференцияси (Нукус, сентябрь 1995 й.) ўтказилди, унда Нукус Декларацияси қабул қилинди ва Орол ҳавзасининг барқарор ривожланиши борасида Халқаро конвенция яратиш борасида қарор қабул қилинди;\n«Атроф муҳитни тиклаш» бўйича ОБСЕнинг Халқаро семинари ташкил этилди ва унда атроф муҳитни тиклашнинг ани тадбирлари белгиланди ҳамда жаҳон ҳамжамиятининг бу жараёнда иштирок этишининг шакллари аниқланди;\nОрол атрофидаги қуриётган ер усти ва сув экотизимларини баҳолаш ва моделлаштириш бўйича халқаро семинари ташкил этилди Унда ЮНЕСКО ҳамда Германия фан ва технология федерал вазирлиги томонидан амалга оширилаётган лойиҳа натижалари таҳлил этилди ва уни давом этгиришга келишиб олинди;\nОрол денгизи атрофида экологик барқарор ривожланиш бўйича ташкил этилган Халқаро семинар ташкил этилди.\nЎзбекистон Республикасининг Табиат давлат қўмитаси ва унинг илмий текшириш олийгоҳлари томонидан ЭНРИН лойиҳаси бўйича ЮНЕП/ГРИД—АРЕНДАЛ (Норвегия) ташкилоти билан «Ўзбекистонда экологик информация тизими» тўғрисида лойиҳа ва доклад тайёрланди. Япониянинг халқаро ривожланиш агентлиги ҳамкорлигида «Ўзбекистоннинг Оролбўйи ҳудудлардан 6 та йирик шаҳарнинг сув таъминоти тизими бўйича лойиҳанинг техник иқтисодий асоси ва асосий режаси ишлаб чиқилди ва тасдиқланди.\nШвециянинг молиявий ёрдами билан мутасадди ташкилотларни сув сифатини аниқлашда қўл келадиган лаборатория жиҳозлари ва химиявий реактивлар билан таъминланди. Жаҳон банки ҳомийлигида табиатни муҳофаза қилиш ва Ўзбекистонни экологик ривожланишини таъминлаш борасида Миллий дастур ишлаб чиқилмоқда.\nЎзбекистон:иқлим ўзгариши доирасидаги Конвенцияга (14 май 1993 йилдан); биоранг баранглик тўғрисидаги Конвенцияга (7 май 1996 йилдан); хавфли юкларни чегара ҳудудларида ташишни назорат қилиш борасидаги Базель Конвенцияси (7 май 1996 йилдан); Чўллашишга қарши кураш бўйича Конвенцияга (13 октябр, 1995 йилдан) аъзо бўлган.\nБонн конвенцияси доирасида миграциядаги сувда сузувчиларни муҳофаза қилиш бўйича Халқаро келишув имзоланди (Гаага, 1995, июн).\nЎзбекистон республикаси Давлат табиат қўмитаси конвенцияларда имзоланган мажбуриятларни бажариш юзасидан амалий ишлар қилмокда:\nОзон қатламининг бузилишига олиб келувчи зарарли моддаларни инвентаризация қилинмокда. Вена конвенцияси, Монреаль Протоколи доирасида озон қатламини муҳофаза қилиш бўйича Миллий дастурни тайёрламокда.\nБиоранг – баранглик Ковенцияси доирасида биоранг – баранглик сақлашнинг Миллий дастури ишлаб чиқилмокда.\nҲозирги пайтда ҳукумат томонидан Ўзбекистон республикасини БМТнинг Европа иқтисодий комиссияси Конвенцияларига қўшилиш масалалари ҳал этилган:\n\tЧегара ҳудудларида атроф муҳитга таъсирини баҳолаш тўғрисида (Эспо, 1994 й.);\n\tЧегара ҳудудларида катта масофаларда ҳавонинг ифлосланиши (Женева, 1979 й.);\n\tСаноат ҳалокатларининг чегара ҳудудлари бўйлаб таъсири\n(Хельсенки, 1992 и.);\n\tЧегара худудларида сув ва кўлларни муҳофаза қилиш\n(Хельсенки, 1992 и.).\nЎзбекистон республикаси табиатни муҳофаза қилиш, табиатдан фойдаланиш ва икки томонлама ҳамкорлик тўғрисида жуда кўп шартномаларни имзолади. Буларга Туркия республикаси билан (8 май 1996 и.), Хитой халқ, республикаси билан (11 декабрь 1997 йил). Нидерландия қироллиги, Венгрия, Словакия республикаси, Исроил, Люксембург, Литва давлатлари билан шартномалар имзоланилди. Ташқи ишлар вазирлигининг Германия ва Европа иттифоқи билан табиатни муҳофаза қилиш соҳасида ҳамкорлиги тўғрисидаги таклифлари қабул қилинди.\nЎзбекистон республикаси табиат давлат қўмитаси Халқаро Экологик кенгаш (ХЭК) нинг аъзоси ҳисобланади. ХЭК ташкил этилгандан буён 8 та сессия ўтказилди (3-сессия Тошкентда 1993 й. Май ойида). Уларда экология соҳасига оид келишувлар ва низомлар қабул қилинган.\nМДҲ давлатлари дорасида ҳам кўп икки томонлама келишувлар имзоланган. Уларга Тожикистон, Қозоғистон, Қирғизистон, Туркманистон, Грузия билан имзоланган шартномалар мисол бўлади. Украина ва Белоруссия билан икки томонлама шартнома имзолашга келишиб олинган. Ўзбекистон, ҚОЗОҒИСТОН, Қирғизистон республикалари билан уч томонлама шартнома ҳам имзоланган.\nБМТ ер Хартиясини тасдиқлади. Бу хартиянинг биринчи муҳокамаси Тошкентда Барқарор ривожланиш бўйича Ўзбекистон республикасининг Миллий комиссияси томонидан ўтказилган. Бу хартия ўз олдига хавфсиз ривожланиш, экотизимларнинг барқарор ривожланишини таъминлаш, атроф муҳитга бўладиган салбий таъсирга йўл қўймаслик ва ҳ.к.ларни ўз олдига мақсад қилиб қўяди.\n1.\tКаримов И.А. Озод ва обод ватан, эркин ва фаровон ҳаёт пироворд мақсадимиз.-Т-.: 2000.\n2.\tКаримов И.А. Ватан равнақи учун ҳар биримиз масъулмиз.Т.: 2001.\n3.\tГлушкова В.Г., Макар С.В. «Экономика природопользования» учебное-пособие М:, Гардораки 2005.\n4.\tХолина В.И. «Основы экономики природопользования» Питер 2005.\n5.\tГалыцин А.Н. «Основы промышленной экологии» Академия 2004.\n6.\tМуҳофаза-2004й. №10 37-43 бет.\n7.\tҲаёт ва қонун-2003й. №4. 38 бет.\n9.\tЭко-2003й. №26-27. июн. 6 бет.\n10.\tПроблемы питьевого водоснабжения и экологии. Т. Университет. 2002.\n11.\tКудрявцева О.В. Экологический аудит. МГУ: 2000.\n12.\tСнакин В.В. «Экология и охрана природы». Словарь-справочник. М.: Academia, 2000.\nTeglar: му1203офаза 1179илиш хал1179аро билан экологик 1203амкорлик борасидаги томонидан атроф Хал1179аро ишлаб бўйича амалга Ўзбекистон му1203итни фойдаланиш 1179абул табиатни тў1171рисидаги му1203итга\nБозор иқтисодиёти ва табиатдан фойдаланиш\nБозор иктисодиёти ва табиатдан фойдаланиш\nМеҳнат муносабатларини халқаро ҳуқуқий тартиб ...\nТабиатдан фойдаланишнинг экологик-иқтисодий хусусиятлари\n“Табиатдан фойдаланиш иктисодиёти” фанининг илмий-назарий асослари\nМинтақа табиатидан фойдаланиш ва ишлаб чиқариш кучларини жойлаш ...\nҚайта тикланадиган энергия технологияларидан фойдаланишда барча мулк ...


Миржалол Қосимов: Эртага осон ўйин бўлмайди\nБугун Ўзбекистон Суперкубоги учрашуви олдидан "Самарқанд Дарвоза" кўнгилочар мажмуасида ташкил этилган матбуот анжуманида жамоамиз бош мураббийи ва футболчилар иштирок этишди.\nМиржалол Қосимов: "Эртага бизни жуда қизиқарли учрашув кутмоқда. Фурсатдан фойдаланиб барчани эртанги Суперкубок баҳсига таклиф этамиз. Чунки айнан мухлислар тўла стадионда ўйнаш футболчиларга ҳам ўзгача руҳ ва кайфият улашади".\n- Жамоа яқинда ОЧЛ доирасида "Ал Насср"дан йирик мағлубиятга учради. Шундан келиб чиқадиган бўлсак, эртанги ўйин олдидан жамоанинг руҳий ва жисмоний ҳолати қай даражада?\n- Футболда ғалаба ва мағлубият ёнма-ён ва шуниси билан ҳам футбол қизиқарли спорт тури ҳисобланади. Мен футболчиларга ишонаман, эртага улар бир жамоа сифатида бирлашиб, мухлисларимиз учун керакли натижага эришамиз деган умиддаман.\n- "Локомотив" жамоасининг қайси чизиғи сизни кўпроқ чўчитмоқда?\n- Чўчийдиган жойим йўқ. "Локомотив" кучли ва ҳурматга лойиқ жамоа. Эртага осон ўйин бўлмайди. Лекин мен ўз жамоамга ишонаман.\n- АГМК Суперкубокка қадар иккита расмий баҳсда майдонга тушди ва маълум ўйин амалиётига эга бўлди. "Локо"да эса ўйин амалиёти йўқ. Бу жиҳат жамоага қандайдир устунлик берадими?\n- Қайсидир маънода устунлик бериши мумкин. Лекин биз ҳам узоқ парвоздан келдик. Шунингдек, Суперкубок бир ўйиндан иборат баҳс. Бундай учрашувларда исталган натижа қайд этилиши мумкин. "Локомотив" кучли ва таркибида маҳоратли футболчиларга эга жамоа. Уларга бу нарса катта таъсир қилади деб ўйламайман.\n- АГМК кубокдаги бир ўйинлик баҳсларда "Бунёдкор", "Пахтакор" ва "Истиқлол"ни мағлуб этди. "Ал Насср"дан эса мағлубият қабул қилинди. Эртанги баҳсда таркиб ва ўйин услубини танлашда мазкур ўйинлар ҳам сизга хулоса чиқаришда ёрдам берадими?\n- Мен қўл ҳозирги қўл остимдаги футболчилар хизматидан фойдаланаман.


Имзонинг сири борми? | Vatanparvar gazetasi\nHome Янгиликлар Имзонинг сири борми?\nХарактерида оптимистлик, қўйилган мақсадга интилувчанлик кучли бўлган кишилар имзосининг охири юқорига йўналтирилган бўлиб, улар қийинчиликларни енгиб ўтишда сабрли ва матонатлидирлар ҳамда муваффақиятсизликка учраганда, асло умидсизлик томон юз тутмайдилар. Бундай имзо ижодий фаолият билан шуғулланувчи ёки ижодга мойиллар орасида кўпроқ учрайди.\nАгар имзонинг охири пастга йўналса, демак, унинг соҳиби характерида тезда тушкунликка тушиш, иродасизликни кузатиш мумкин.\nУзун имзо одатда шошма-шошарликка йўл қўймайдиган, масаланинг моҳиятига етишга интилувчан, қатъиятли, шу билан бирга бироз қайсар, мижғов ва инжиқ кишиларда учрайди.\nАгар имзо қисқа бўлса, бу тезкорлик белгисидир. Бундай кишиларнинг воқеа-ҳодиса ҳақидаги фикр-мулоҳазалари, хулосалари бироз юзаки тусга эга. Сабаби, батафсил ва чуқур таҳлилни талаб этувчи ишларда сабр-бардошлари етмайди.\n(Таъкидлаш жоизки, баъзи касб эгаларининг иккита имзоси бор. Бири расмий бўлса, иккинчисидан, яъни узунлиги бўйича қисқасидан кундалик иши давомида турли ҳужжатларга вақт ва жойни тежаш мақсадида фойдаланадилар).\nАксинча, бош ҳарфнинг катталиги билинар-билинмас бўлса, унинг соҳиби камтарин, умуман олганда, ҳаётидан кўнгли тўқлигини билдиради.\nКатта ҳарфлар эса хаёлпарастлик, анча ишонувчанлик, соддалик, керагидан ортиқча меҳрибонлик ва нотежамкорликдан хабар беради. Шунингдек, уларнинг ҳар ишда мустақилликка интилишларини англатади.\nТушунарли ёзилган ҳарфлар хатти-ҳаракатлари ён-атрофдагилар учун жумбоқ бўлишидан сақланувчи ва аслида кўпчиликка очиқ муносабатда бўлишга интилувчи кишилар имзоларида учрайди. Ўқиб бўлмас ҳарфларга кўзингиз тушдими? Билингки, бундай имзо соҳиби нисбатан худбин бўлиб, у учун ўзгалар фикри деярли аҳамиятга эга эмас.\nЎнг томонга оғувчи (ҳаддан зиёд «ётиб» қолиш ҳолати бундан мустасно) ҳарфлар соҳиби одатда ўзгаларни тушунишга интилишидан далолат.\nБир имзонинг ўзида турли томонга оғган ҳарфлар учраса-чи? Бундай кишилар билан жиддий муносабатга киришишда бироз эҳтиёткор бўлинг. Сабаби, мақсадлардаги беқарорлик, инжиқлик, ўзини қўлга ололмаслик уларга хос бўлиб, одатда нима истаётганини ўзлари аниқ билмайдилар.\nИмзодаги барча ҳарфлар ўзаро боғланган бўлса, бу – мантиқий фикрлай олиш қобилиятидан далолат. Бироқ бу ҳолатда мушоҳада юритишда бироз чегараланиш мавжуд бўлиб, янги нарсаларни қийинчилик билан қабул қилиш кузатилади.\nҲарфлар орасида оз миқдордаги узилишлар янги шарт-шароитга осон мослашувчанликни, реал воқеликни кўра билиш қобилиятини англатади.\nҲарфлар ҳаддан зиёд узуқ-юлуқ бўлса, хаёлпарастлик, ён-атрофдагиларни кутилмаган хатти-ҳаракатлар билан лол қолдиришга, бошқаларнинг эътиборини тортишга бўлган кучли иштиёқдан дарак беради.\nОралиқ масофаси ва тизилиши\nҚисман ёки бутунлай бир-бирининг устига чиққан ҳарфлар тежамкорлик, ҳатто зиқналик белгиси ҳамдир.\nҲарфларнинг бир чизиққа тизилгандек текис жойлашуви ҳис-туйғуларни жиловлай олиш ва босиқликдан, мулоҳаза билан фикрлай олиш қобилиятидан далолат. Аксинча, ҳарфлари «ўйнайдиган» имзо соҳиби таъсирчан ва ҳиссиётларга берилувчанлиги билан ажралиб туради.\nИмзосининг остидан чизувчилар бошқаларнинг ўзи ҳақидаги фикри билан жуда қизиқадилар, тез ва узоқ вақтгача кек сақлайдилар.\nИмзонинг ўзини чизувчи инсонда кўп иккиланиш ва шубҳаланиш, ўзидан қониқиш ҳосил қилмаслик ва ўзига нисбатан танқидий кўз билан қараш устунлик қилади.\nОдатда, ўйларини ошкор қилмайдиган ва мустақилликни хуш кўрувчи, баъзан «ичимдагини топ, дейдиганлар» типидаги кишилар имзони ҳалқага оладилар. ҳалқанинг катта-кичиклиги эса юқоридаги хусусиятларнинг қай даражада кучли ёки кучсизлигини англатади.\nУмуман олганда, нуқтанинг мавжудлиги ижобий ҳолат ҳисобланади. У имзо бошида бўлса, бундай киши ҳар ишга обдан тайёргарлик кўриб, етарли маълумотларни тўплагандан кейингина киришади. Имзо охиридаги нуқта эса бошлаган ишни якунига етказишга кучли интилиш ва масъулиятлиликдан далолат беради.\nТинч ҳолатда, бироқ турли вазиятларда имзони ҳар хил тарзда қўядиган инсонларнинг ён-атрофдагиларга нисбатан муносабати бир хил эмас. Яъни ўзи учун муҳим кишилар олдида ўзининг ижобий хислатларини кўрсатса-да, кундалик ҳаётда бошқалар учун лоқайд ва бепарводир.\nАгар имзо ўлчамлари бошидан охири томон кичрайиб борса ёки чизиқ билан якунланса, унинг соҳибидаги ишчанлик, куч-қувват ва қизиқиш фаолиятнинг якунига қараб сўниб боради ва унда асабийлашиш, чарчоқ аломатлари сезилади. Шунингдек, бу нозик дид ва устамонлик белгиси ҳамдир.\nИмзонинг бир текис бўлиши барқарор ишчанлик қобилиятидан, меҳнат ва шахсий ҳаётда мувозанатни сақлай олишидан далолат.


Янги ўйиннинг бошланиши...ми?\nАҚШнинг Халқаро тараққиёт агентлиги Ўзбекистонда уч йил давом этган иқтисодий сиёсат ислоҳоти лойиҳасини якунлади. АҚШнинг Тошкентдаги элчиси Ричард Норланд ушбу лойиҳа Ўзбекистон ҳукуматининг солиқларни камайтириш қарорига таъсир қилганини билдирди.\nРичард Норланд АҚШ Ўзбекистон ҳукуматига ёрдам беришда давом этишини ҳам таъкидлади.\nАйни пайтда таҳлилчилар Вашингтон ва Тошкент муносабатларининг илиқлашувини эски ўйиннинг янгидан бошланиши сифатида ҳам таърифланмоқда.\nАввал президент Ислом Каримовнинг Ўзбекистоннинг керак бўлса, АҚШ ва Европа билан ҳамкорлик йўлидан ҳеч қачон тоймаслиги ҳақидаги баёноти пайдо бўлди.\nИ.Каримовнинг ўтган йили Конституция куни муносабати билан қилган нутқида ташқи сиёсат ҳақида бир оғиз айтгани етарли бўлди. Авваламбор унинг атрофидагилар учун. Кўп ўтмай бир неча сиёсий маҳбус озод қилинди.\n“Ҳьюман райтс уотч” ташкилотига ўз фаолиятини қайта жонлантириш имкони берилди. НАТО самолётларининг Термиздаги аэропорт орқали Афғонистонга учишига рухсат этилди.\n“The New York Times” ҳамда “The Wall Street Journal” нашрларининг Марказий Осиёдаги мухбири сифатида И.Каримовнинг ташқи сиёсатини 11 йил давомида кузатган журналист Стив Левин у эски ўйинини янгидан бошлаётганини айтади.\n“Каримов сиёсатида навбатдаги эврилиш содир бўлмоқда ва у АҚШ билан яқинлашаётир. Бунинг учун Каримов ўз захирасидаги асосий восита бўлмиш инсон ҳуқуқларини ишга солмоқда. Каримов ўз фуқароларини қамоққа ташлаб, қийноққа солишни тўхтатадими? Йўқ, албатта. Каримов шунчаки ҳар 2-3 йилда бир марта ўз иттифоқчиларини алмаштириб туради”,– дейди Стив Левин.\nБу гапни И.Каримов ҳам ўзининг сўнгги чиқишларидан бирида тасдиқлагандек эди.\n“Ким билан яхши бўлишни ўзимиз биламиз”,- деганди у.\nЧоршанба куни Тошкентда журналистлар билан учрашган АҚШ элчиси Ричард Норланд Ўзбекистон иқтисодиётидаги ютуқларни “мақтовларга сазовор”, дея таърифлади. Элчи АҚШ Ўзбекистон билан барча соҳадаги ҳамкорликни тиклашга ҳаракат қилаётганини эътироф этди.\nАйни пайтда АҚШнинг Ўзбекистонга берадиган молиявий ёрдами кўлами йил сайин камайиб кетмоқда. Ўтган йилда АҚШ Халқаро тараққиёт агентлиги мамлакатдаги дастурлари учун атиги 13 миллион доллар сарфлаган. Америкалик дипломатлар Ўзбекистон президентининг АҚШга мойиллигини барқарор сақлаб туриш учун Ўзбекистон билан яқинлашиш рағбати етарлича молия билан таъминланиб туриши зарурлигини англайди.\nАҚШнинг Тошкентдаги элчихонаси матбуот атташеси Молли Стивенсоннинг таъкидлашича, ҳозирча Вашингтондан Ўзбекистонга молиявий ёрдам кўламини ошириш ҳақида дарак келгани йўқ.\n“Биз ҳар доим кўпроқ ишларни амалга ошириш учун кўпроқ маблағ олишга ҳаракат қиламиз... Бироқ ҳозирча бюджет масаласи ҳал этилмаган”,- деди Молли Стивенсон.\nЎзбекистонда жиддий ўзгаришларни ясашга қодир молиявий захиралар мавжуд бўлмаган шароитда АҚШ дипломатлари муносабатларни яхшилаш учун И.Каримов сиёсатини олқишлашдан ўзга чора кўра олмаётир. Бу шароитда Ғарбнинг Ўзбекистон билан ўрнатажак янги муносабатлари қай даражагача бориши маълум эмас, бироқ бу гал иккала томоннинг ҳам эҳтиёткорлик билан ҳаракат қилиши башорат қилинмоқда.


Компьютер ва мобил телефонларнинг саломатликка салбий таъсирини биласизми? - zarnews.uz\nКомпьютер ва мобил телефонларнинг саломатликка салбий таъсирини биласизми?\nИлм-фан соҳаси тез суръатларда ривожланаётган XXI аср – ахборот технологиялари ва интеллектуал салоҳият асри сифатида эътироф этилаётгани бежиз эмас. Ахборот алмашинуви жараёнларининг такомиллашуви натижасида телевидение, радио ва матбуот нашрларидан ташқари яна бир мукаммал тизим - интернет ҳаётимизга кириб келди. Телекоммуникация соҳасидаги қулай, тезкор ва замонавий усуллардан бири бўлган бу тармоқ имкониятларни янада оширди. Ундан исталган маълумотни қисқа фурсатда олиш, фойдаланиш, билимларимизни мустаҳкамлашимиз ва янгиликлардан хабардор бўлишимиз мумкин.\nАммо ушбу манбадан нотўғри фойдаланиш айрим кишилар, айниқса, болаларда муросасизлик, атрофдагиларга нисбатан бефарқ, шафқатсиз муносабатда бўлиш, ўз ҳиссиётларини устун қўйиш каби салбий ҳолатлар шаклланишига олиб келади. Бу эса ўз навбатида кундалик турмушда кутилмаган муаммо ва кўнгилсизликларни келтириб чиқаради.\nДавлатимиз сиёсатининг устувор мақсадларидан бири ёш авлодни жисмонан ва руҳан соғлом, ақлан баркамол қилиб вояга етказиш, уларни келажагимизнинг муносиб ворислари этиб тарбиялашга кўмаклашишдан иборат экан, бу борада ҳаммамиз фарзандларимиз тарбияси учун бирдек масъул бўлишимиз лозим.\nШу нуқтаи назардан фарзандингизни компьютер олдида бир соатдан ортиқ ўтирмасликка ўргатинг. Монитор орасидаги оралиқ масофа 50 сантиметрдан кам бўлмаслиги зарурлигини таъкидлаб туринг. Шунингдек, унинг олдида кўп вақт ва нотўғри ўтириши умуртқа поғонасининг қийшайишига олиб келади. Компьютердан фойдалангандан сўнг жисмоний машқлар бажариб туриш керак.\nМобил алоқа телефонларига келсак, бу ўзидан электромагнит тўлқинлари тарқатади. Шунинг учун мобил телефонларини 7 ёшгача бўлган болаларга бериш, у билан узоқ муддат гаплашиш мумкин эмас. Болаларга телефонларни юрак соҳаси атрофида олиб юрмасликларини тайинланг. Ундан чиқаётган нур мия фаолияти, эшитиш, сезиш қобилиятига салбий зарар етказишини таъкидлаб туринг.\nАхборот технологиялари воситаларидан тўғри фойдаланайлик ва ўзимиз, фарзандларимиз соғлигини асрайлик.\nСамарқанд давлат тиббиёт институти доценти.


Хитой Шимолий Кореяга қурол-аслаҳа яратишда қўлланадиган товарларни экспорт қилишни тақиқлади\n09:13 / 26.01.2017\nХитой Шимолий Кореяга икки мақсадда, жумладан оммавий қирғин қуролларини яратишда қўлланадиган товар ва технологияларни экспорт қилишни тақиқлади. Бу ҳақда Хитой тижорат вазирлиги хабарида маълум қилинган.\nХабарда айтилишича, бу чоралар Шимолий Кореянинг ядровий синовлари билан боғлиқ БМТ Хавфсизлик кенгашининг резолюциясини бажариш учун киритилмоқда.\nМаълум қилинишича, Шимолий Кореяга ядровий қурол, ядровий жанговар каллаклар, биологик ва кимёвий қурол яратишда қўлланиши мумкин бўлган товарлар, материаллар, қурилма ва технологияларни экспорт қилиш тақиқланади. Экспорт қилиши тақиқланган товарлар рўйхатига ракеталар ва учувчисиз парвоз қурилмалари яратиш учун қўлланиши мумкин бўлган дастурий таъминот, кўп қатламли пластиналар яратишга мўлжалланган металлар, юқори тезликдаги видеокамералар, турли телекоммуникацион қурилмалар, лазер қурилмалари, сенсорлар, авиация электрон қурилмалари, ҳаво навигацияси қурилмалари киритилган.\nШимолий Корея Хитой экспорт қурол-аслаҳа


12 апрел 2021, Тошкент вақти: 20:30\nЎзбекистон президенти Шавкат Мирзиёев шанба куни Яшнобод туманига сафари пайтида, кутилмаганда, 32-оилавий поликлиникага кирди. Расмий хабарда айтилишича, президент тумандаги кўп қаватли уйлар томига ўрнатилган қуёш батареяларини бориб кўрган, "Тошкент қоғози" ва "Артел" заводларига ҳам кирган.\nРасмий хабарда айтилишича, президент Яшнобод туманига сафари пайтида туман марказий шифохонасига кириши керак эди ва уни ўша шифохонада кутишаётган эди. Аммо, у кутилмаганда 32-оилавий поликлиникага йўл солган.\nЎзбекистон телеканали "Ахборот" дастурида намойиш қилинган лавҳада поликлника ходимларининг, кутилмаганда, бостириб келиб қолган президентни кўриб, тараддудга тушиб қолгани акс этган. Кейинги кадрларда таъмирталаб, аҳволи ночор поликлиниканинг ички хоналари ва коридорлари акс этган.\nБу поликлиниканинг Яшанобод туманидаги 6та маҳаллада истиқомат қилувчи 27 минг 285 кишига хизмат кўрсатиши айтилди. Аҳвол билан шахсан танишган президент тиббий муассаса моддий таъминотини яхшилаш, тезкор таъмирлаш ҳамда Тез тиббий ёрдам хизматига машина ажратишни ваъда қилди.\n"Ахборот" дастурида бу президентнинг режани бузиб, кутилмаганда бошқа масканга қилган илк ташрифи эмаслиги алоҳида урғуланди. Бундан ташқари, унинг оилавий поликлиникага келган ва унинг ёнида йиғилган туман аҳолиси билан ўтказган мулоқотлари ҳам намойиш қилинди.\nЯшанобод туманига сафари давомида президент Ойбек кўчасида жойлашган кўпқаватли уйларнинг томига ўрнатилган қуёш батареяларини бориб кўрди ва энергия олишнинг бу усулини ривожлантириб, аҳолига коммунал хизмат кўрсатиш сифатини оширишини таъкидлади.\nЎзА хабарида айтилишича, "Ойбек кўчасидаги 40- ва 42-уйларда ишга туширилган қозонхоналар гелио сув иситгичлари билан жиҳозланган. Қозонхонада замонавий технология асосида қуёш нуридан иссиқлик энергияси ишлаб чиқарилиб, сув хонадонларга тақсимланади. Қозонхонада соатига 416 киловатт иссиқлик энергияси ишлаб чиқарилади. Лойиҳа қиймати 460 миллион сўм бўлиб, харажатлар “Тошиссиққуввати” ишлаб чиқариш бирлашмаси унитар корхонаси ҳисобидан қопланган. Уй юқорисидаги техник қаватда қозонхона, томда қуёш коллекторлари ўрнатилган".\nШунингдек, Мирзиёевнинг тумандаги 12 гектар майдонни эгаллаган "Тошкент қоғози" масъулияти чекланган жамиятига борди.\nУ ерда "завод биноларини ишбилармон ва тадбиркорларга имтиёзли асосда бериш, уларда экспортбоп маҳсулотлар ишлаб чиқаришни йўлга қўйиш зарурлигини таъкидлади" ҳамда шу ерда ташкил қилинган ижтимоий-иқтисодий лойиҳалар тақдимотида қатнашди.\nРасмий хабарда айтилишича, "тижорат банклари кўмагида туманда дори ва тиббиёт воситалари, махсус кийимлар, ёғ ва ем маҳсулотлари, травертин ва мармар плиталар, сим ўрамлари ишлаб чиқариш, кўнгилочар масканлар, замонавий бозор ва экспомарказ ташкил этиш режалаштирилган".\nСўнгра, Мирзиёев "Артел" заводига ҳам борди ва заводда ишлаб чиқарилаётган уй-рўзғор буюмлари ва маиший жиҳозлари кўргазмаси билан танишди.


Асосий таркиб ғалаба қозонди | "NAVBAHOR" FUTBOL JAMOASINING RASMIY WEB SAHIFASI\nАсосий таркиб ғалаба қозонди\nУшбу хафта бошидан бошлаб “Навбаҳор” 11 турдан ўрин олган Ғузорнинг “Шўртан” жамоасига қарши учрашувга тайёргарлик кўришни бошлади. Айтиш жоизки, кўпчиликни сўнги уч ўйиндан бери майдонга жарохати туфайли тушолмай келган ҳужумчимиз Рўзимбой Аҳмедовнинг соғлиғи қизиқтираётган эди. Бугунги ўйинда Аҳмедов тўлиқ ҳаракат қилди. Аввалги машғулотда кичик жарохат олган ярим ҳимоячи Акрам Бахриддинов ҳам сафга қайтди. Лекин мураббийлар уни “Шўртан”га қарши беллашувга асрашни лозим топишди. Кичик танаффусдан фойдаланиб, ватанига дам олишга кетган дарвозабон Денис Романенко ҳам хафта бошида таркибга қўшилди. Бугун “Лочинлар” асосий таркиби ўринбосарларга қарши куч синашди. Асосий таркиб ўйинчилари қизил, ўринбосарлар эса кўк рангли либосларда ҳаракатланишди. Даставвал биринчи бўлимда Қаҳрамон Мухаммаджонов беллашувдаги ҳисобни очган бўлса, сўнгра Абдумалик Абдуллаев ҳисобдаги мувозанатни тенглади. Биринчи тайм дуранг билан якунланди. Ўйиннинг иккинчи қисмида ҳужумкорликни оширган асосий таркиб футболчилари Леонид Кошелевнинг жарима тўпини аниқ ижроси эвазига ҳисобни 2:1 кўринишига олиб келишди. Учрашув якунида эса Абдураззоқ Жўраев ҳам ўз номига гол ёздириб қўйишга муваффақ бўлди. Шу тариқа учрашув 3:1 ҳисобида асосий таркиб фойдасига ниҳоясига етди.\nАсосий таркиб: Виктор Мочалов (Денис Романенко), Абдумажит Тоиров (Ботир Тўрабоев), Жаҳонгир Меҳмонов (Виталий Почуев), Қаҳрамон Маҳамаджонов (Маҳсуд Ҳайитов), Тимур Султонов, Собир Ҳамидов (Соҳиб Абдуллаев), Илҳом Бойдедаев (Абдураззоқ Жўраев), Леонид Кошелев (Обид Ҳакимов), Азим Аҳмедов (Аъзам Алиев), Ғайрат Жўраев (Абдуазиз Султонов), Рўзимбой Аҳмедов.\nЎринбосарлар: Ислом Жўраев, Мирзоҳид Собиров, Маҳсуд Ҳайитов, Ботир Тўрабоев, Обид Ҳакимов, Комил Қўчқаров, Мурод Раҳмонов, Муҳаммад Расулов, Расул Шуҳратов, Собит Воҳидов, Абдумалик Абдуллаев\nЗахирадан майдонга туширилганлар: Муҳаммад Нуриддинов, Билол Шарофиддинов, Зокир Тошпулатов, Жамол Абдужаббаров, Мухсин Манавиханов, Раҳмон Ўринов, Дониёр Инамов, Азиз Турғунбоев, Фарход Ахунов\nГоллар: 1:0 – Қаҳрамон Маҳамаджонов, 1:1 – Абдумалик Абдуллаев, 2:1 – Леонид Кошелев, 3:1 – Абдураззоқ Жўраев.


ЎзА - Умиджон жаҳон чемпионати тўпурарини доғда қолдирди\n18.07.2018 19:09 Чоп этиш версияси\nМусобақа Янгийўл шаҳар болалар ва ўсмирлар спорт мактаби ташаббуси билан ўқувчи-ёшларнинг ёзги таътилини мазмунли ўтказиш, болалар футболини ривожлантириш ва ёш иқтидорларни аниқлаш мақсадида ташкил этилди.\n– Бу ерда 500 дан зиёд ёш спортнинг эркин кураш, бокс, дзюдо, волейбол, футбол, шахмат каби 11 тури бўйича машғулот олиб боради, – дейди мактаб директори Д.Қодиров. – Футболга ихтисослашган 4 гуруҳ мавжуд бўлиб, уларда тарбияланувчилар тажрибали мураббийлардан футбол сирларини қунт билан ўзлаштирмоқда. Бу каби мусобақалар уларнинг маҳоратини янада тоблаши шубҳасиз.\nИлк бор ташкил этилган мазкур беллашувда мезбонлар – Янгийўл шаҳар болалар ва ўсмирлар спорт мактаби футбол жамоаси ғолибликни қўлга киритди. Иккинчи ўринга туманнинг Халқобод, учинчи ўринга Ниёзбош маҳалласи жамоалари сазовор бўлди.\n– Мусобақада рақиб дарвозасига 7 та гол урдим, – дейди ғолиб жамоа ҳужумчиси Умиджон Эргашев. – Жамоадошларим гол уриш борасида яқинда якунланган жаҳон чемпионати тўпурари, англиялик Ҳарри Кейндан ҳам ўзиб кетдинг, деб ҳазил қилишди. Ҳали кўрасиз, миллий терма жамоамиз билан жаҳон чемпионатида иштирок этиб, бундан ҳам кўп гол ураман.\nФутбол мусобақаси якунида ғолибларга махсус кубок ва эсдалик совғалари топширилди.


Араб нефти ва яҳудий бомбалари… | Interpress.uz\nБош саҳифаЯнгиликларЖаҳонАраб нефти ва яҳудий бомбалари...\nАраб нефти ва яҳудий бомбалари…\n10:37 | 30-08-2020\nКейинги пайтда дунё сиёсатида энг кутилмаган ҳолатлардан бири – Бирлашган Араб Амирликлари ва Исроил ўртасидаги муносабатларнинг яхшилангани бўлди. Албатта, бу натижанинг ортида Оқ уй турибди ва ушбу мақсадга эришиш учун Трамп админстрацияси кўп тер тўкди.\nИкки давлат ўртасида имзоланиши кутилаётган кўп томонлама ўзаро ҳамкорлик битмидан яна бир араб давлати ташкил этилишига тиш-тирноғи билан қарши бўлаётган Исроил кўпроқ ютади. Масаланинг иқтисодий жиҳатини оладиган бўлсак, нефт масаласида муаммоларга дуч келаётган яҳудийлар Абу-Даби орқали ушбу масалани осонлик билан ҳал этиш имконияга эга бўлади. Сиёсий томони, БААнинг ортидан Исроил билан ҳамкорлик алоқаларини ўрнатадиган араб давлатлари сони ортиши эҳтимоли ҳақиқатга яқин бўлиб турибди ва бунинг шабадалари ҳозирдан эса бошлади.\nҚайд этиш керак, БАА ОПЕКка аъзо мамлакатлар ўртасида нефт қазиб олиш ҳажмига кўра тўртинчи ўринда туради. Абу-Дабига Эйрат порти орқали суткасига 300 минг тоннага қадар “қора олтин” етказиб бериш чўт эмас.\nИсроил иқтисодиётининг нефтга бўлган кунлик эҳтиёжи эса бугунги кунда суткасига 236 249 баррелни ташкил этгани ҳолда, мамлакатдаги нефтни қайта ишлаш компаниялари бир суткада атиги 5 977 баррел нефтни қайта ишламоқда. Ҳозирда Тел-Авив нефтнинг катта қисмини Россия ва Озарбайжондан сотиб оляпти.\nАраб давлатлари томонидан Исроилга маҳсулотлар етказиб беришга эмбарго қўйилгани, кемасозлик соҳасида ҳар қандай алоқаларнинг ман этилгани яҳудийларнинг Яқин Шарқ мамлакатларидан нефт харид қилиш имкониятини йўққа чиқариб келмоқда эди. Абу-Даби билан алоқаларнинг мустаҳкамланиши нефт муаммосини ҳал этишини Тел-Авив яшириб ўтирмаяпти.\nБунинг эвазига Исроил мудофаа соҳасида БААга ёрдам кўрсатади. Хусусан, Абу-Даби Эрон ҳудудидан бўладиган эҳтимолий ҳаво зарбаларини бартараф этишда яҳудийларнинг ҳарбий ҳаво кучлари технологиясидан фойдаланиш имкониятини қўлга киритади.\nБундан ташқари, амирликлар Тел-Авив билан қайта тикланувчи энергия соҳасида истиқболли лойиҳаларни амалга оширишни режалаштирмоқда.\nҚайд этиш керак, БААнинг Исроил билан иқтисодий-сиёсий алоқалар ўрнатаётгани деярли барча араб давлатлари, айниқса Тел-Авивнинг ашаддий душмани Эронни ғазаблантирди. Фаластин ҳукумати эса Абу-Дабининг бу қадамини фаластин халқига нисбатан сотқинлик деб атади.\nҚайд этиш керак, Вашингтон-Тел-Авивнинг Яқин Шарқда тинчлик ўрнатишга хизмат қилади деган ниқоби остидаги “Аср келишуви” лойиҳаси тарихнинг ахлат қутисига ирғитилиб, кўп узоқ давом этмаган танаффусдан сўнг АҚШ воситачилигида БАА-Исроил ўртасида ҳамкорликка эришилгани яҳудийларнинг катта ғалабаси сифатида баҳоланмоқда. Араб давлати билан эришилган илк келишув Тел-Авивнинг минтақадаги мавқеини янада мустаҳкамлашга хизмат қилиш баробарида, иқтисодий қудратини ҳам оширади. Баклари арзон араб нефтидан тайёрланган ёнилғи билан тўлдирилган Исроилнинг қирувчи ва бомбардимончи учоқлари эса арабларнинг қонини тўкишда давом этаверади…


26 июн 2022, Тошкент вақти: 22:26\nКосово Республикаси президенти Хошим Тачи.\nҲаага махсус прокуратураси қисман тан олинган Косово Республикаси президенти Хошим Тачи ва парламентнинг собиқ раиси Қадр Василийни 1998-1990 йилларда ҳарбий жиноятларни ҳамда инсониятга қарши жиноятларни содир этганликда айбламоқда. Бу даврда собиқ Югославия давлатлари парчаланиб, улар орасида ўзаро уруш бўлган эди.\nҲаага махсус прокуратурасининг билдиришича, Хошим Тачи, Қадр Василий ва яна бир қатор шахслар юзга яқин одамнинг қатлиом қилинишига алоқадар. Бундан ташқари улар одам ўғирлаш, таъқиб қилиш ва қийноққа солиш каби жиноятларни содир этгани гумон қилинмоқда.\nТергов ҳужжатларига ишонилса, улардан жабрланганлар косоволик албанлар, серблар ва циганлардир.\nТачи ва Василий Югославия парчаланганидан сўнг Сербияга қарши мустақиллик учун олиб борилган урушда Косово озодлик армиясига раҳбарлик қилган. Хошим Тачи ва Қадр Василий ҳарбий жиноятларга ва инсониятга қарши жиноятларга алоқадор эканлигини рад этмоқда.\nҲаага махсус прокуратурасининг бу баёноти ортидан Хошим Тачи 25 июнда АҚШ пойтахти Вашингтонга қиладиган сафарини бошқа кунга қолдирди. У Вашингтонда Сербия президенти Александр Вучич билан учрашиб, икки давлат ўртасидаги муносабатларни яхшилаш масаласида музокаралар ўтказиши режалаштирилган эди.\nҲаага махсус прокуратурасининг айблови Косоводаги уруш бўйича 2015 йилда Нидерландияда ташкил этилган Халқаро трибунал томонидан ўрганилади.


Хитой: газета ва онлайн журналистика уйғунлиги ёки онлайн журналистиканинг босма нашрларга таъсири — ni hao | 你好\nМуҳаммаджон ОБИДОВ . 14.12.2018 14.12.2018 . 781\nЎзбекистон Давлат Жаҳон тиллари университетида халқаро журналистика факультети ташаббуси билан “Онлайн журналистиканинг долзарб масалалари” мавзусида халқаро илмий-амалий конференция бўлиб ўтди. Унинг ишида қатнашиб “Хитой: газета ва онлайн журналистика уйғунлиги” мавзуида маъруза қилдим. Конференцияда Индонезия, Қозоғистон, Корея Республикаси ва Ўзбекистоннинг бир неча олий ўқув юртлари олим-мутахассислари, интернет сайт рахбарлари, амалиётчи журналистлар иштирок этишди. Маърузалар тўплам холда чоп этилди. Унга, менинг докладим ҳам киритилди.\nҚуйида Сизнинг эътиборингизга ўша маъруза матнини тақдим қилмоқчиман.\nХитой дунё медиамаконидаги энг йирик ва мукаммал ахборот тарқатувчи тизимни яратишга эришди.\nАслида, Хитойда босма нашрлар тарихи узоқ эмас. Мамлакатдаги сиёсий тузум ва инқилобий ўзгаришлар уларнинг бардавомлигига йўл қўймаган. Масалан, бугунги кунда энг узоқ тарихга эга газеталарнинг бири “Синхуа Жибао” 1937 йилда илк бор нашр қилинган. У узоқ давом этган Япон –Хитой ва иккинчи жахон урушларидан эсон-омон ўтиб 1949 йилда Хитой компартиясининг расмий нашрларидан бири деб тан олинди ва хозирги кунгача оммавий адад (2 млн. нусха)да чоп этилиб келинмоқда. Мао Цзэдун асос солган, унинг ўзи газета номини қўйган ва Хитойнинг қадимий пойтахтларидан бири бўлган Нанкин шаҳрида босилаётган газета 1937 йилдаги 8 кишилик тахририятдан бугун 3 минг ходимга эга “XINHUA DALIY MEDIA GROUP” корпорациясига айланган. Унинг таркибида 14 та газета, 8 та журнал, 4 та интернет сайт, бош нашр-“Синхуа Жибао” газетасининг электрон нусхаси, телефон учун ихтисослашган “мобилсайт”и мавжуд.\nХитой ОАВларининг мавжуд тажрибаси газетани онлайн журналистикадан ажратмайди, бир-бирига қарма-қарши қўймайди, аксинча уйғунлаштиради.\n“Синхуа Жибао” ҳар куни икки марта: эрталаб ва куннинг иккинчи ярмида чоп этилади. Ахборот тезкорлиги жихатидан электрон ОАВлардан ортда қолсада, тахлил, маълумотларни таққослаш, хулосалар чиқариш имкони юқори. Газетанинг адади 60 миллион аҳолиси бўлган прованция учун 2 миллион нусхада экани (деярли хар 30 фуқарога 1 дона) ўқувчининг босма нашрга ишончини кўрсатади.\nЎзбекистонда 32 млн. аҳоли бор. 1 млн. тиражли газета борми?\nМаълумки газета дизайни ва кўриниши асл холатда қолади. Воқеликнинг давоми, унга муносабат ҳақида эса ўқувчи фақат унинг келгуси, кечки ёки эрталабки сонидан хабар топади. Бундай ахвол матбуот ташкилотчиларини қониқтирмади ва улар дастлаб газетанинг электрон кўринишини яратдилар. Лекин бу янги ОАВ эмас, электрон нусха эди холос. Тўғри компьютер имкониятидан келиб чиқиб электрон нусҳада дизайн яратдилар, мақола ва хабарларни бўрттириб кўрсатиш, график безаклар қўлладилар. Лекин энг асосийси – матнни ўзгартириш мумкин эмасди. Шунда газетанинг ОАВ мақомидаги нусхасига асос солинди. Энди хозиргина рўй берган ва бу ҳақда газетанинг эрталаб ёки кечки сонида берилган ҳабар тўлдирилиши ёки хатто ўзгартирилиши мумкин эди. Воқелик ривожини янги тафсилотлар, фото, видеотасвир ва овоз билан бойитиб ёритиш имконига эга бўлдилар. Бунда “электрон нашр” босма нашр ахборотига таянади, эслатади ва шу йўл билан газетани тарғиб қилади, унинг ишончли манбаа бўлиб қолишига хизмат қилади.\nБундай ўзгаришлар уч холатда амалга оширилмоқда:\nЯнги ахборот тайёрлигига қараб.\nКуннинг белгиланган соатларига қараб.\nБошқа ахборот агентликлари ёки мухбирлардан холат ҳақидаги янги маълумот келганида.\nШундай қилиб, Хитойда газета онлайн-журналистикани ўзининг давомчисига айлантира олди. Бунинг учун улар мавзулар бўйича газетада эълон қилинган мақолалар тарихи, тахламини яратди. Ўқувчи бир тугмани босганида ўзи истаган мавзудаги газтета босилган мақола, ахборот, муаллифлар нуқтаи-назарини таққослаш, тахлил қилиш ва хулоса чиқариш имконига эга бўлади.\n“Синхуа Жибао”нинг электрон шаклдаги ахборот воситаси яратилиши билан ўқувчи “интерфаол фойдаланувчи”га айланди. Яъни, энди у бирон ахборот, рақам, воқеа иштирокчиси ва х.к ҳақида:\nа) тахририят билан мулоқот қилиш, саволлар бериш, қўшимча маълумот олиш, муносабат билдириш имконига эга бўлди;\nб) ахборот ёки воқелик ҳақида электрон восита сахифасида жамият аъзолари билан фикр алмашиш, мунозарага киришиш имконияти яратилди;\nв) газета ўқувчиси мамлакат ҳаётида рўй бераётган глобал воқеликлар, у ёки бу ахборот мазмуни, шунингдек, ижодий жамоа фаолияти ҳақидаги онлайн сўров респондентлари сафига қўшилди;\nг) ахборот, тарқатувчисига (поделится орқали) айланди.\nГазетанинг электрон ахборот воситаси нусхаси яратилиши ахборотнинг ишончлилигини мустахкамлади. Энди ахборот истеъмолчиси ўқийди, воқелик тасвирини кўради, иштирокчилар овозини эшитади. Техник имкониятларнинг бундай уйғунлиги инсон онгига ахборот ишончлилигининг юксак даражасини акс эттирувчи сигналларни мухрлайди. Хитой психологларининг тадқиқоти шуни кўрсатганки, тасвирли ва овозли ахборот қисқа бўлганидагина таъсирли бўлади. Шунинг учун онлайн журналистика ахборотида тафсилотни босма нашрлардан топиш мумкинлигига ишора қилинади. Ва оқибатда истеъмолчи беихтиёр яна газетага қайтади.\n“Синхуа Жибао” мисолида шуни айтиш мумкинки, умуман хитой босма нашрларида ахборотни мавзуларга қараб сахифалаш, жамлаш одатга кирган. Бунинг сабабларидан бири онлайн журналистика ривожи билан боғлиқ. Интернет фойдаланувчига унинг ихтиёри билан рукнларга жамланган мақолаларни, масалан, жамият, сиёсат, спорт, ва х.к ларни бир лаҳзада тақдим эта олади. Яъни фойдаланувчи “интернет газета”ни сахифалаб ўтирмайди. Бу имконият босма нашрга ҳам ўз таъсирини ўтказди.\n“Синхуа Жибао”, XINHUA DALIY MEDIA GROUP ва Хитойнинг бошқа медиакоррпорацияларидаги ижодий уйғунлашув дунё журналистикасида ахборот излаш, қайта ишлаш ва тарқатишнинг янги, ўзига хос, муқобил йўлагини ярата олди, дейиш мумкин.\nАввалги мақола | 上一篇文章 Виртуал сухандон яратилди\nКейинги мақола | 下一篇文章 Шанхайда 3D-принтер ёрдамида қурилган энг узун кўприк пайдо бўлди


Тошкент шаҳрида 280 миллион евро йўналтирилган оқартирилган туника ишлаб чиқарилади, — Review.uz\nТошкент шаҳрида 280 миллион евро йўналтирилган оқартирилган туника ишлаб чиқарилади\nШавкат Мирзиёев 25 январь куни саноат ва логистика соҳаларига оид инвестиция лойиҳалари тақдимоти билан танишди. Давлатимиз раҳбари лойиҳаларни сифатли амалга ошириш учун уларни экспертизадан ўтказиш бўйича топшириқ берди.\nПрезидент Шавкат Мирзиёев 25 январь куни саноат ва логистика соҳаларига оид инвестиция лойиҳалари тақдимоти билан танишди.\nДавлатимиз раҳбари лойиҳаларни сифатли амалга ошириш учун уларни экспертизадан ўтказиш бўйича топшириқ берди. Бу тизимни тармоқлар ва ҳудудлар кесимида ҳам татбиқ этиб, инвестиция лойиҳаларининг тайёрланиши ва бажарилишини баҳолаб бориш, қуйи бўғиндаги мутахассисларга кўмаклашиш зарурлигини таъкидлади.\nсаноат ва логистика соҳалари


ҲАР БИР МУРОЖААТ эътиборда бўлиши шарт\nТуманимизда 59 та маҳалла фуқаролар йиғини мавжуд, уларда 200 минг 409 нафар аҳоли истиқомат қилади. Айни шу маҳаллалар 4 та секторга тақсимланган. Аҳолининг дарду-ташвишини чуқурроқ ўрганиш мақсадида ҳудудларда уйма-уй юришлар ташкил этилди ва оммавий сайёр қабуллар ўтказишга эътибор кучайтирилди. Ўтган давр мобайнида "Йўл харитаси"га кўра 34 минг 132 та хонадоннинг барчасига кириб борилди, аниқланган муаммоларни бартараф этиш чоралари кўрилди.\nХалқ қабулхонаси томонидан шу йилнинг 6 ойи давомида 1 минг 800 нафарга яқин фуқаролар қабул қилинди ва улардан ёзма ёки оғзаки шаклдаги, ариза, шикоят ёки ташаккурнома мазмунидаги мурожаатлар келиб тушди. Улар соҳалар бўйича таҳлил қилинганда, аксарияти табиий ва суюлтирилган газ, электр энергияси, ичимлик суви билан боғлиқ эканлиги маълум бўлди.\nШунингдек, алимент ундириш, уй-жой ва ер участкалари билан таъминлаш, соғлиқни сақлашга оид аризалар салмоғи ҳам кўп. Юқорида айтиб ўтганимиздек, аризалар шакл жиҳатидан ва соҳаларга оидлиги бўйича турлича, аммо уларда билдирилган муаммоларни ҳал этишда бунинг аҳамияти йўқ. Яъни асосий эътибор имкони борича камчиликларни бартараф этишга қаратилмоқда. Туманда ўтказилган сайёр қабулларнинг бирида Боғишамол-1 МФЙ ҳудудида яшовчи А. Ҳикматуллаев 250 метр масофага тоза ичимлик суви тармоғини тортиш масаласини ўртага ташлаган. Туман ҳокимлиги ва ҳомийлар эътибори билан масала қисқа муддатда ижобий ҳал этилди ва 30 та хонадон ичимлик суви билан таъминланди. Боғишамол МФЙда яшовчи У. Орифхўжаева турмуш ўртоғини имтиёзли даволатиш ва дори-дармон билан таъминлашда амалий ёрдам сўраган. 1-сектор раҳбарининг саъй-ҳаракати туфайли бу фуқаронинг оилавий муаммоси ҳам ижобий ечимини топди. Қолаверса, Чўнгбош маҳалласи аҳлининг ариққа темирбетон лоток ўрнатишда ёрда беришни, Навбаҳор-2 маҳалласи фуқароларининг айланма йўл туфайли қийналиб қолганлиги ва янги йўл чиқаришни сўраб қилган мурожаатлари ҳам қисқа муддатда ҳал қилинди.\nЯна бир эътиборли томони, сайёр қабуллар нафақат туман ёки вилоят миқёсидаги ташкилот ҳамда муассасалар, ҳуқуқни муҳофаза қилувчи органлар раҳбарлари, балки республика аҳамиятидаги идоралар вакиллари иштирокида ўтмоқда. Масалан, шу йилнинг март ойида Ўзбекистон Республикаси Президенти Администрацияси масъул ходими томонидан оммавий сайёр қабул ташкилланди ва унда 160 дан зиёд жисмоний ва юридик шахслар ўзларини қизиқтирган мурожжаатлари билан қатнашдилар. Қувонарлиси, мана шундай сайёр қабуллар пайтида мурожаатларнинг аксарияти ижобий ечимини топмоқда ва бу фуқаролар томонидан Президентимиз номига ёзилган Миннатдорлик мактублари ҳамда Ташаккурномаларда акс этмоқда. Ўтган давр мобайнида ана шундай мамнунлик хатларидан 150 дан ортиғи қайд қилинди. Шуни таъкидлашни хоҳлардим, ҳар бир мурожаат Халқ қабулхонасининг алоҳида эътиборида ва истардикки, туманимиздаги барча меҳнат жамоаларида ҳам мана шундай ҳолат таъминланиши шарт. Яъни корхона ва муассасаларнинг мутасаддилари жисмоний ва юридик шахслар қабулига алоҳида эътибор билан ёндошишлари зарур. Буни бежизга эслатиб ўтмаяпман. Чунки текширишлар шуни кўрсатмоқдаки, айрим ташкилот ва идораларда раҳбар ходимларнинг исми-шарифлари, уларнинг қабул кунлари ва вақтлари ёзилган махсус пешлавҳалар мавжуд эмас. Қабулга келганларни навбатга олиш масаласига ҳам беписанд қаралмоқда. Қолаверса, фуқароларни қабул журналлари белгиланган талаблар асосида юритилмаган. Биз бундай ҳолатлар юзасидан тегишли хулосалар тайёрладик.\nМамнун бўладигани, текширишлар жараёнида аксарият меҳнат жамоаларида жисмоний ва юридик шахслар мурожаатига алоҳида аҳамият берилаётганлигининг гувоҳи бўлдик. Умид қиламизки, бундай жамоалар сони ортаверади. Зеро, мамлакатимизда халқнинг дарду-ташвишини тинглаш, унинг муаммоларини вақтида ҳал этиш масаласига энг долзарб вазифалардан бири сифатида қаралаверилади.\nТоҳирахон МЎЙДИНОВА, Ўзбекистон Республикаси\nПрезидентининг тумандаги Халқ қабулхонаси раҳбари.


Тенгиз Гудава ҳаётдан кўз юмди\n14 май 2021, Тошкент вақти: 02:12\nапрел 21, 2009\nТаниқли журналист ва инсон ҳуқуқлари курашчиси Тенгиз Гудава Прага шаҳрида фожеали равишда оламдан ўтди.\nТенгиз Гудава 55 ёшда эди. Собиқ диссидент ва сиёсий маҳбус Гудава 1987 йилда халқаро ҳамжамият талабига кўра Пермдаги қамоқхонадан озод қилиниб, муҳожирликка кетган эди.\nТенгиз Гудава 1987 йилдан 2004 йилгача Озодлик радиосининг рус хизматида фаолият олиб борди.\nГудава олиб борган Марказий Осиё ва Кавказ эшиттириши доимий равишда ўзбек мухолифати фаолларига минбар берар эди.


Соат нечида туғилгансиз, биласизми?..\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Соат нечида туғилгансиз, биласизми?..\t09:45, 18 октябрь 2016\tСоат 24:00дан 2:00гача интилувчан ва синчков болалар дунёга келаркан.\n2:00 ва 4:00 оралиғида эса серғайрат, ўз фойдасини кўзлайдиган инсонлар ҳамда табиатан истеъмолчи кимсалар туғилади.\nСоат 4:00дан то 6:00гача туғилган чақалоқлар тўғрисўз, ҳар қандай мураккаб ишни ҳам бажара оладиган бўлишади.\nСоат 6:00-8:00да хаёлпараст, орзуларга берилувчан, кўнгли нозиклар дунё юзини кўради.\nСоат 8:00 ва 10:00да инсонпарвар, ёқимтой чақалоқларни бағрингизга босасиз.\nСоат 10:00дан то 12:00гача эса иззатталаб ва иши учун жонини фидо қилувчи, мансаб чўққиларини эгалловчи шахслар туғилади. Соат 12:00 ва 14:00 оралиғида дунёга келганлар сайёҳатни севадиган, қалтис вазиятлардан осонликча чиқиб кета оладиган бўлишади.\nСоат 14:00-16:00 эса меҳнаткашлар, қийинчиликдан қочмайдиганлар туғиладиган вақт.\nСоат 16:00 ва 18:00 оралиғида тинчликпарвар ва ҳаммага яхшилик истайдиган фарзандларни дунёга келтирасиз.\nСоат 18:00-20:00 руҳан кучлилар вақти.\nСоат 20:00дан 22:00гача «юлдуз»лар дунёга келади, улар шунчаки яшамаслиги керак, шоҳона ҳаёт, эътибор ва машҳурликни исташади.\nСоат 22:00 ва 24:00 оралиғида эса файласуфлар, донишмандлар, ички дунёси бой, вазиятга ўзгача нигоҳ билан қарайдиган инсонлар туғилади.\nТошкентдаги тўйлардан бирида куёвнинг онасига қилган кутилмаган совғаси кўз ёшларга сабаб бўлди (Видео)\t«Xодунок» зарарми?\tФарзандимни тўғри парваришлаяпманми? 5 саволга - жавоб\tФарзанд тарбияси борасида 7 маслаҳат\tМеҳрибон оналарнинг 5 тури\tБолакайнинг буржига қараб, қизиқишларини аниқлаймиз!\tОтправить


Парламент депутати реклама соҳасида ўзбек тилига муносабатни ўзгартириш кераклигини урғулади\n29 октябр 2020, Тошкент вақти: 18:15\nТошкентдаги парламент биноси.\nОлий Мажлис Қонунчилик палатаси депутати Умиджон ЖАББОРОВ Ўзбекистонда бугунги кунда рекламанинг давлат тили билан боғлиқлиги даражаси ўта аҳамиятсиз ўринда қолиб кетаётганига эътибор қаратди.\nДепутатга кўра, биринчи навбатда, қонуннинг реклама маҳсулотларини тайёрлаш ва тарқатиш соҳасига оид нормаларни Давлат тилига доир тегишли қонун ҳужжатлари талабларига мослаштириш лозим.\nУнинг қайд этишича, реклама маҳсулотлари бозори бўйича Ўзбекистон “Миллий тикланиш” демократик партияси томонидан ўтказилган қатор мониторинг ва кузатув тадбирлари натижалари реклама соҳасида ўзбек тилига нисбатан ҳурмат муносабати ҳисобга олинмаётганини кўрсатган.\nПарламент сайтида эълон қилинган мақоласида У. Жабборов реклама соҳасига оид бошқа мулоҳазалари билан ҳам ўртоқлашган.


Евро-2020. Хорватия - Испания: Матнли трансляция\n28 июнь, 2021, 20:50\nТеглар:Европа Чемпионати | Евро-2020\nАссалому алайкум, қадрли футбол ихлосмандлари! Европа чемпионати нимчорак финал босқичидан ўрин олган Хорватия - Испания тўқнашувига хуш келибсиз. Ўйинни сайтимиз орқали матнли кўринишда кузатиб боришингиз мумкин.\nПедри 20' (автогол)\nМислав Оршич 85'\nЕВРО - финал 1/8 финал\nПабло Сарабия 38'\nСесар Аспиликуэта 57'\nФерран Торрес 77'\nСтадион: Parken 22771 томошабин\nУчрашув якунланди. Испания чорак финалда!\nДани Ольмонинг зарбасидан кейин тўп устундан қайтди.\nТўп ҳамон испанияликларда. Хорватлар чарчаб қолди.\nМоратанинг жарима майдони ичидан берган зарбасини дарвозабон қайтарди.\nЛука Модрич ўз ўрнини Брекалога бўшатиб берди.\nХорватияга гол зарур. Бироқ испанлар тўпни бермаяпти. Бу уларнинг услуби.\nХорватияликлар рақиб ярим майдонида 8 киши бўлиб прессинг уюштирмоқда.\nИспанлар тўп назорати орқали рақиб шаштини пасайтиришга уриняпти.\nХорватия ҳужумга ўтишга ўзида куч топмоқда. Ажойиб ўйин!\nИккинчи экстра-тайм бошланди. Атиги 15 дақиқа!\nЖарима майдонига ёриб кирган Мората тўпни йўқотди.\nГОООООООООООЛ! Испания яна деярли ҳал этгандек!\nЖарима майдони ичидан аниқ зарба берган Микель Оярсабаль жамоасини ҳисобда олдинга олиб чиқди.\nЭнди хорватлар ҳужумга ташлана бошлади. Крамаричнинг кучли зарбасидан кейин дарвозабон тўпни эгаллаб олди.\nСерхио Бускетс ўрнига Родри майдонга тушди.\nЖарима майдони ичидан кучли зарба йўллаган Альваро жамоасини ҳисобда олдинга олиб чиқди.\n"Қизил фурия" ташаббусни қўлга олди. Ҳужумлар Хорватия дарвозаси қаршисида уюштирилмоқда.\nДани Ольмонинг жарима майдони ичидан берган зарбасини Вида қайтариб қолди! Ҳимоячидан сейв!\nЎйин шиддатли ҳужумлар остида давом этмоқда!\nСИМОН! Яқин масофадан берилган зарбани Испания дарвозабони қайтарди.\nЖарима майдони ичида тўп Пау Торреснинг қўлига теккандек кўринди. Аммо Чақир бундай деб ҳисобламади.\nОршичнинг зарбасидан кейин стадион ларзага келди! Аммо тўп тўсиндар бир неча сантиметр баланддан ўтиб кетди.\nБиринчи экстра-тайм бошланди!\nМураббийлар футболчиларга кўрсатма бериб бўлди. "Оловли" 30 дақиқа бизни кутмоқда!\nЎйиннинг асосий вақти якунланди! Буёғига экстра-тайм!\nМикель Оярсабалнинг жарима майдони ташқарисидан йўллаган зарбаси кучсиз ва ноаниқ чиқди.\nСўнгги сонияларни Энрике шогирдлари ҳужумда ўтказмоқда.\nГол ўтказиб юборган испанлар дарҳол олдинга ўта бошлади.\nГОЛ! ГОЛ! ГОООООООООООООЛ! Хорватия ҳисобни тенглаштирди!\nЖарима майдонига оширилган тўпни Марио Пашалич боши билан дарвозага киритди.\nМодричнинг узатмасидан кейин Крамарич офсайдда қолиб кетди.\nФерран Торрес ўз ўрнини Микель Оярсабалга бўшатиб берди.\nГООООООООООООООЛ! Хорватия қайтди!\nЖарима майдони ичидаги пала-партишликдан фойдаланган Оршич ҳисобни қисқартирди.\nМоратага нисбатан қўполлик ишлатган Чалета-Цар огоҳлантирилди.\nЎйин темпи пасайди. Хорватлар ғалабага ишонмай қўйди, чоғи.\nКоке ўз ўрнини Фабиан Руисга бўшатиб берди.\nГОООООООООЛ! Испания ўйин тақдирини деярли ҳал этди!\nҚанотдан катта тезликда ёриб кирган Ферран Торрес тўпни дарвозабоннинг оёқлари ўртасидан ўтказиб, дарвозага киритди.\nХосе Гайяга шифокорлар ёрдам кўрсатмоқда.\nЛивакович хато қилишига бир баҳя қолди. Аммо тўпни тўхтатишга хато қилган посбон вазиятни тўғирлади.\nКокенинг қўлини босиб олган Брозович огоҳлантирилди.\nМоратанинг голи офсайд туфайли инобатга олинмади. Альваро ўз услубида!\nПабло Сарабия ва Эрик Гарсия ўрнига Дани Ольмо ҳамда Пау Торрес майдонга тушди.\nЭнрике шогирдлари марказда тўпни назорат қилмоқда.\nЯқин масофадан берилган зарбани Унаи Симон қайтарди. Хорватия фаоллашди!\nАнте Ребичнинг зарбаси кучсиз чиқди. Симон осонлик билан тўпни ушлаб олди.\nХорватия ўйин тизгинини рақибга топшириб қўйди.\nИспанлар "очилиб кетди"! Уларни тўхтатиш осон бўлмаяпти.\nГОООООООООООЛ! Испанлар ҳисобда олдинга ўтиб олди!\nҚанотдан етказиб берилган тўпни Аспиликуэта дарвозага киритди.\nИспания ўз услубида. Улар тўп назоратини ортиғи билан амалга оширмоқда.\nХорватлар рақиб ҳужумларини кичик фоллар эвазига тўхтатишга ҳаракат қилмоқда.\n"Қизил фурия" босимни давом эттирмоқда.\nИспанлар иккинчи таймда ҳам фаоллик кўрсатмоқда. Жарима зарбасидан оширилган тўпни хорватияликлар қайтарди.\nАнте Ребич бирга-бир вазиятга чиқиб боришига Унаи Симон йўл қўймади.\nМеҳмонлар бурчак зарбасидан наф чиқара олмади.\nЭнрике шогирдларининг фаоллиги давом этяпти.\nГООООООООООЛ! Испания ҳисобни тенглаштирди!\nПабло Сарабия аниқ зарбаси эвазига дарвозани ишғол этди.\n"Қизил фурия"нинг фаоллиги тобора ортиб бормоқда.\nЭнрике шогирдлари тўп назоратини қайтариб олди.\nИспанлардан камбэк! Улар фаолликни оширди.\nЗлатко Далич шогирдлари рақибни майдон марказидан ўтказмаяпти. Қойил!\nМатео Ковачичнинг жарима майдони ташқарисидан берган зарбаси тўсин юқорисидан ўтиб кетди.\nВлашичнинг ўткир бурчакдан берган кучли зарбаси бироз ноаниқ кетди.\nГолдан руҳланган хорватияликлар фаолликни давом эттирмоқда.\nГООООООООООООООЛ! Хорватия ҳисобда олдинга ўтиб олди!\nЖамоадоши узатган тўпни Испания дарвозабони ўтказиб юборди. Шармандали автогол!\nҚанотдан оширилган тўпни Мората дарвозага йўллади. Видага теккан тўп дарвозабоннинг қўлига боиб тушди.\nХорватияликлар рақибни ўз жарима майдонидан узоқроқ ушлашга ҳаракат қилмоқда.\nКокенинг бирга-бир вазиятдан берган зарбасини дарвозабон қайтарди.\nПабло Сарабиянинг кучли зарбаси бироз ноаниқ кетди.\nФутболчилар ўзаро бироз қўполроқ муносабатда бўлмоқда. Натижанинг аҳамияти юқорилиги бунга сабаб.\nФерран Торресга нисбатан жарима майдони яқинида қўполлик ишлатилди. Испанияда стандарт вазият.\nГвардиолга тиббий ёрдам кўрсатилди.\nСтандартдан оширилган тўпни номинал мезбонлар узоқлаштирди.\nХорватлар рақибга тўп назоратини топшириб қўйгандек. Улар ҳимояланишни маъқул кўрмоқда.\nОдатдагидек, испанлар илк сонилардан тўп назоратини қўлга олишга ҳаракат қилмоқда.\nФутболчилар майдонга тушиб келди. Сардорлар иштирокидаги расмий жараёнлар ортда қолди.


Россия Украина шарқида инсонпарвар ёрдам учун йўлак очилишини қувватлади\n08 март 2021, Тошкент вақти: 14:46\nРоссия Ташқи ишлар вазири Сергей Лавров Киев раҳбариятининг Украина шарқида инсонпарварлик ёрдамлари учун ҳимояланган йўлак очиб бериш қарорини қувватлади.\nМамлакат шарқида ҳукумат армияси ва россияпараст кучлар ўртасида жанг ҳаракатлари ҳануз давом этмоқда.\nКиевнинг қарорини шарҳлаган янги президент Петро Порошенко асосий мақсад қурбонлар сонини оширмаслик эканини таъкидлаган.\nБу қарорни қувватлаган Россия Ташқи ишлар вазири бугун Санкт-Петербург шаҳрида Германия ва Польша ташқи ишлар вазирлари билан учрашди.\nГермания Ташқи ишлари вазири Франк Вальтер Штайнмаер музокаралар чоғида томонлар Украина бўҳронига барҳам бериш учун чора-табирлар қўллашга тайёрлигига амин бўлганини айтди.\nПольша Ташқи ишлар вазири Радослав Сикорский Украинанинг НАТО га аъзо бўлиши масаласи ҳозирча "кун тартибига қўйилмаган" масала эканини урғулади. Украинанинг бу истагига Москва қаршилик билдирган.